qundao/data-zh-poetry huggingface dataset:
寄马竹冈
作者：张埴
朝代：宋

竹冈先生一世贤，如何断我百十弦。
苦哉几枕黄鹤梦，天风吹到吴江边。
先生手提绿玉鞭，跨馿与我说去年。
梦中记得去年别，缚鸡提酒送上船。
明年奇章观前泊，捩手烹鸡持酒酌。
饱歌醉舞插梅花，几夜月中记说着。
谁知相逢刘太史，拭目云烟新落纸。
便从太史使之年，恁时祗谓黄河底。
书生欢喜斯文寿，嘱下楚云楼上酒。
菊花九日是明朝，遥望长眉三稽首。
寄马竹冈
作者：张埴
朝代：宋

竹冈先生一世贤，如何断我百十弦。苦哉几枕黄鹤梦，天风吹到吴江边。先生手提绿玉鞭，跨驴与我说去年。梦中记得去年别，缚鸡提酒送上船。明年奇章观前泊，捩手烹鸡持酒酌。饱歌醉舞插梅花，几夜月中记说著。谁知相逢刘太史，拭目云烟新落纸。便从太史使之年，恁时祗谓黄河底。书生欢喜斯文寿，嘱下楚云楼上酒。菊花九日是明朝，遥望长眉三稽首。
寄黄秀峰
作者：张埴
朝代：宋

春风两眼合看花，今年却不在黄家。世间岂无鱼羹饭，不似黄家能顿顿。未应南楼复南楼，江湖添个新白头。午夜横眠看星斗，玉柄摇摇似招手。崖公失顾第四星，使我不逢渠大明。忽思叔度久不见，林梢飞来果一片。露虫啾唧四壁鸣，小虫喉中亦作声。太息去年十二月，秀峰先生临去说。明年八月九月凉，更来樊川享秋光。菊花不住梅花去，去借一间茅屋住。霜清月冷人行街，起来教我读简斋。红字寿安坊里路，且倩西风一传语，木枕拳拳五更鼓。
寄黄秀峰
作者：张埴
朝代：宋

春风两眼合看花，今年却不在黄家。
世间岂无鱼羹饭，不似黄家能顿顿。
未应南楼復南楼，江湖添个新白头。
午夜横眠看星斗，玉柄摇摇似招手。
崖公失顾第四星，使我不逢渠大明。
忽思叔度久不见，林梢飞来果一片。
露虫啾唧四壁鸣，小虫喉中亦作声。
太息去年十二月，秀峰先生临去说。
明年八月九月凉，更来樊川享秋光。
菊花不住梅花去，去借一间茅屋住。
霜清月冷人行街，起来教我读简斋。
红字寿安坊里路，且倩西风一传语，木枕拳拳五更鼓。
对木犀
作者：张埴
朝代：宋
体裁：七言律诗

楚山秋色半凄凉，谁与炊成万粟黄。明月尚在天上本，西风未了世间香。猝然甚有惭羊脾，老矣何曾识蟹肠。若得一株红照几，白头今夕醉柴桑。
小园桃熟
作者：张埴
朝代：宋

老子庐东信手栽，今经乱后实累累。天风暗拽云裳褪，晓日浓潮酒脸回。向上可怜无佞处，从旁只恐有偷来。清晨笑摘枝头熟，且献千年王母杯。
小园桃熟
作者：张埴
朝代：宋

老子庐东信手栽，今经乱后实纍纍。
天风暗拽云裳褪，晓日浓潮酒脸回。
向上可怜无佞处，从旁只恐有偷来。
清晨笑摘枝头熟，且献千年王母杯。
小斋睡起
作者：张埴
朝代：宋
体裁：古风

受用本分内，三间老茅斋。岂无日如火，但有书能埋。开门乌桕影，盎水泼入怀。所期健拄杖，而相软麻鞋。旧雨来人处，青苔生土阶。
小绝句
作者：张埴
朝代：宋

解貂换美酒，半与美人醉。留半伴山翁，夜深谈世事。人言头上白，皆自愁中得。拍手笑沙鸥，满身都是愁。
小绝句·其一
作者：张埴
朝代：宋
体裁：五言绝句

解貂换美酒，半与美人醉。留半伴山翁，夜深谈世事。
小绝句·其二
作者：张埴
朝代：宋
体裁：五言绝句

人言头上白，皆自愁中得。拍手笑沙鸥，满身都是愁。
小轩生日
作者：张埴
朝代：宋

玉宇风清金茎，露爽五日新秋。正好小轩相逢，初度七十边头。满前白发翛翛，抱得曾孙弄否。从此长看星明，南极人醉西楼。
小轩生日·其一
作者：张埴
朝代：宋
体裁：六言诗

玉宇风清金茎，露爽五日新秋。正好小轩相逢，初度七十边头。
小轩生日·其二
作者：张埴
朝代：宋

满前白发翛翛，抱得曾孙弄否。从此长看星明，南极人醉西楼。
小轩生日·其二
作者：张埴
朝代：宋

满前白髮翛翛，抱得曾孙弄否。
从此长看星明，南极人醉西楼。
尚方崖赴刘次山馆见过
作者：张埴
朝代：宋

梅阴踏雨拾落花，鸦鸦溪上来笋车。插头林隙不敢问，怕是天落山人家。入门满衣花雨湿，执手无言惟作泣。十年尘土不可诗，顶破饭颗山头笠。呼儿剪韭为杯盘，脱套一段春宵欢。连州政自厌百舌，几语换诗春风寒。如今尚父何须钓，遇是青山且吟啸。溪翁说到白发今，前度桃花也陪笑。故人不解赠马鞭，长吟相送吾庐前。丁宁传语东道主，记得石鼎新诗联。
尚方崖赴刘次山馆见过
作者：张埴
朝代：宋

梅阴踏雨拾落花，鸦鸦溪上来笋车。
插头林隙不敢问，怕是天落山人家。
入门满衣花雨湿，执手无言惟作泣。
十年尘土不可诗，顶破饭颗山头笠。
呼儿剪韭为杯盘，脱套一段春宵欢。
连州政自厌百舌，几语换诗春风寒。
如今尚父何须钓，遇是青山且吟啸。
溪翁说到白髮今，前度桃花也陪笑。
故人不解赠马鞭，长吟相送吾庐前。
丁宁传语东道主，记得石鼎新诗联。
山中
作者：张埴
朝代：宋

一笑归来百事疏，溪山随意葺吾庐。
有时临水亦清矣，无事听禽皆起予。
但喜达人谋熟醉，不知论者谓因余。
马蹄未踏门前路，也怕先生废看书。
山中
作者：张埴
朝代：宋

一笑归来百事疏，溪山随意葺吾庐。有时临水亦清矣，无事听禽皆起予。但喜达人谋熟醉，不知论者谓因馀。马蹄未踏门前路，也怕先生废看书。
山阁
作者：张埴
朝代：宋
体裁：七言律诗

绛甲至今寻四百，东风吹酒楚天涯。有时咄咄口三唾，无事由由手一叉。不怨雨声聋客耳，只愁春思乱杨花。弄乌此日人何往，自倚小楼娱晚霞。
岁晚樊口解舟
作者：张埴
朝代：宋

武昌夏口之山川，天寒不见吹箫船。短篷推枕酒半醒，斑斑雨里茸茸烟。沙头白鸟闭目立，上下掠火交乌鸢。修蛇赴壑了弗顾，苟且一白春风前。我亦长吟上汉水，夜来参到梅花禅。一枝似铁忍寒冷，一枝如玉生温妍。老人无以饯岁事，只掉此舌为辰筵。江湖落魄又五年。
岁晚樊口解舟
作者：张埴
朝代：宋

武昌夏口之山川，天寒不见吹箫船。
短蓬推枕酒半醒，斑斑雨裏茸茸烟。
沙头白鸟闭目立，上下掠火交乌鸢。
修蛇赴壑了弗顾，苟且一白春风前。
我亦长吟上汉水，夜来参到梅花禅。
一枝似铁忍寒冷，一枝如玉生温妍。
老人无以饯岁事，只掉此舌为辰筵。
江湖落魄又五年。
庚午蛾眉亭
作者：张埴
朝代：宋

漠漠西淮云散，滔滔东海潮归。鸥鸟飞来石壁，柳花扑上人衣。月明宫袍窅窅，新沙钓艇浟浟。犀口不能一语，蛾眉只管千愁。
庚午蛾眉亭·其一
作者：张埴
朝代：宋
体裁：六言诗

漠漠西淮云散，滔滔东海潮归。鸥鸟飞来石壁，柳花扑上人衣。
庚午蛾眉亭·其二
作者：张埴
朝代：宋
体裁：六言诗

月明宫袍窅窅，新沙钓艇浟浟。犀口不能一语，蛾眉只管千愁。
惠白团扇
作者：张埴
朝代：宋
体裁：七言律诗

藤经剡雪通姿晢，筠度湘秋刮骨清。两洁不容尘有污，一圆还与世无争。生来肖貌难为遁，老去挥毫岂足名。林下好风差自快，忍歌桃叶若为情。
拟寄雪平诸兄弟及叔侄辈
作者：张埴
朝代：宋

八字山前一幅巾，可堪垂白向漂沦。平生梦寐在诸老，近者传闻失某人。社日鸡豚新雨泪，秋风鸿雁旧天伦。所期林下无穷意，护竹培花陆续春。桑田成海海成田，迂阔重来每自怜。北道主人今似月，西江回首远如天。青山千里复千里，白发一年多一年。渺渺西风吹薄袂，能于骨肉不凄然。
拟寄雪平诸兄弟及叔侄辈·其一
作者：张埴
朝代：宋
体裁：七言律诗

八字山前一幅巾，可堪垂白向漂沦。平生梦寐在诸老，近者传闻失某人。社日鸡豚新雨泪，秋风鸿雁旧天伦。所期林下无穷意，护竹培花陆续春。
拟寄雪平诸兄弟及叔侄辈·其二
作者：张埴
朝代：宋

桑田成海海成田，迂阔重来每自怜。北道主人今似月，西江回首远如天。青山千里复千里，白发一年多一年。渺渺西风吹薄袂，能于骨肉不凄然。
拟寄雪平诸兄弟及叔侄辈·其二
作者：张埴
朝代：宋

桑田成海海成田，迂阔重来每自怜。
北道主人今似月，西江回首远如天。
青山千里復千里，白髮一年多一年。
渺渺西风吹薄袂，能于骨肉不凄然。
春日武昌南楼
作者：张埴
朝代：宋
体裁：七言律诗

客上高楼春已非，山花无语野禽啼。未论老子从前事，且看涪翁以后题。汴水悠悠云尽处，襄州漠漠月明西。登临岂是为行乐，试倚长风听鼓鼙。
春日瓶花
作者：张埴
朝代：宋

鸟鸣木阴深，鱼动陂水漫。
燕坐南窗下，欣然得幽伴。
盈盈菩萨面，一莞生几案。
恍如空中堕，着我丈室看。
地偏风日隔，香艷不耗散。
无土种一根，他乡得把玩。
娇娆目接熟，老丑面失半。
物忌停涵久，无嫌汲新换。
不怀妙色身，长作如是观。
春日瓶花
作者：张埴
朝代：宋

鸟鸣木阴深，鱼动陂水漫。燕坐南窗下，欣然得幽伴。盈盈菩萨面，一莞生几案。恍如空中堕，著我丈室看。地偏风日隔，香艳不耗散。无土种一根，他乡得把玩。娇娆目接熟，老丑面失半。物忌停涵久，无嫌汲新换。不怀妙色身，长作如是观。
是日归馆中作
作者：张埴
朝代：宋
体裁：七言律诗

一声湖外笑掀天，谁挽杨枝舣酒船。倚柱宛然闻鹤语，买花却不要犀钱。山阴拟去重为客，路滑归来亦悟禅。还讶春风无勾事，绿林吹血化杜鹃。
曾希曾见示近作赋此赠之
作者：张埴
朝代：宋

孔门言志二三子，当初独取点而已。圣人非弃由与求，乐在春风咏沂水。此意简短几千年，谁欤鼓瑟声其传。彼其人斯掉冷语，虽在南丰犹不然。乾坤清气宁有已，一日苍山生浪翠。玉局仙人喜又悲，云妍月秀无停髓，瓣香在天老英灵。为公少吐气，云来此山青。西山百年白樵户，邮筒剥剥溪扉午。其发何从六一乡，彼美人兮时十五。更二十五又外堂，小美不识西江路。何当刻日牢为期，青葱华裾短褐衣。颠倒底里入推激，蜜柱见跋更迟迟。吟魄隔泉应破碎，本色终然是家世。明日采风闻九陛，身曳锦袍长到地，此时南丰大吐气。吾将拟之三语曰，后苍山，无事莫与俗人言。
曾希曾见示近作赋此赠之
作者：张埴
朝代：宋

孔门言志二三子，当初独取点而已。
圣人非弃由与求，乐在春风咏沂水。
此意简短几千年，谁欤鼓瑟声其传。
彼其人斯掉冷语，虽在南丰犹不然。
干坤清气宁有已，一日苍山生浪翠。
玉局仙人喜又悲，云妍月秀无停髓，瓣香在天老英灵。
为公少吐气，云来此山青。
西山百年白樵户，邮筒剥剥溪扉午。
其发何从六一乡，彼美人兮时十五。
更二十五又外堂，小美不识西江路。
何当刻日牢为期，青葱华裾短褐衣。
颠倒底裏入推激，蜜柱见跋更迟迟。
吟魄隔泉应破碎，本色终然是家世。
明日采风闻九陛，身曳锦袍长到地，此时南丰大吐气。
吾将拟之三语曰，后苍山，无事莫与俗人言。
有遗搔痒之具曰不求人又曰婆指甲约相赋
作者：张埴
朝代：宋

阿婆此指甲，昆吾国生长。
当年三五时，搯花记月上。
纤纤成老大，却作爬沙状。
故人远持赠，慈意有着放。
想翁乍得之，未悟为何贶。
把玩至一再，丑妇能俱丧。
信手弹三声，铮然送妍响。
卯醺未全快，午偃到半饷。
溽绉垢能寸，美曝背如盎。
是时可柄用，于人无俯仰。
名之必可言，翁亦费亭当。
长吟出肺肝，闻者重惆怅。
人生七尺外，凡物皆是长。
维此金石交，百年相倚仗。
痴儿麻姑爪，忍痛不忍痒。
有遗搔痒之具曰不求人又曰婆指甲约相赋
作者：张埴
朝代：宋

阿婆此指甲，昆吾国生长。当年三五时，搯花记月上。纤纤成老大，却作爬沙状。故人远持赠，慈意有著放。想翁乍得之，未悟为何贶。把玩至一再，丑妇能俱丧。信手弹三声，铮然送妍响。卯醺未全快，午偃到半饷。溽绉垢能寸，美曝背如盎。是时可柄用，于人无俯仰。名之必可言，翁亦费亭当。长吟出肺肝，闻者重惆怅。人生七尺外，凡物皆是长。维此金石交，百年相倚仗。痴儿麻姑爪，忍痛不忍痒。
朝阳前对红蓼
作者：张埴
朝代：宋
体裁：七言律诗

不更江上伴渔翁，独特移根一亩宫。人见空空当北面，谁知节节受西风。云衣不使通身绿，露惨能令满意红。却笑曾看齐物论，夜来灯火事匆匆。
杜园九日红梅主人以为瑞彭潜心索赋
作者：张埴
朝代：宋

鞠后西风醉饮醇，酝香酿影夺初春。几年江县依缘旧，一笑孙枝造化新。钿翠半偏如意误，钥鱼晓放守宫人。是谁不识花为瑞，分寸跻攀及太真。
杜园九日红梅主人以为瑞彭潜心索赋
作者：张埴
朝代：宋

鞠后西风醉饮醇，醖香酿影夺初春。
几年江县依缘旧，一笑孙枝造化新。
钿翠半偏如意悞，钥鱼晓放守宫人。
是谁不识花为瑞，分寸跻攀及太真。
果泉来馆中
作者：张埴
朝代：宋
体裁：五言律诗

渤海刀将卖，延陵剑又来。未莎霜后鞠，已蘤腊前梅。有客吟今雨，何人爱古罍。长裾青剡剡，不但旅颜开。
柳梢青·小轩生日
作者：张埴
朝代：宋

玉宇风清，金茎露爽，五日新秋。正好小轩，相逢初度，七十边头。满前白发翛翛。有抱得曾孙弄否。从此长看，星明南极，人醉西楼。
梅溪徙居吾乡北山下
作者：张埴
朝代：宋

乾坤如此我，牢落百深杯。腰有难相折，头无可以抬。南村元亮往，西瀼少陵来。书了深衣带，千金末矣哉。故人为籴罢，薄日杖藜明。天外飞鸿影，山中落木声。一枝栖月静，万事付云轻。只指梅花畔，留桥略彴行。午夜贪泥饮，深村认路归。千岐纷莫辨，一隙炯相辉。秋日无莼美，春风有蕨薇。人生皆寓尔，惟勿此心违。
梅溪徙居吾乡北山下·其一
作者：张埴
朝代：宋

乾坤如此我，牢落百深杯。腰有难相折，头无可以抬。南村元亮往，西瀼少陵来。书了深衣带，千金末矣哉。
梅溪徙居吾乡北山下·其一
作者：张埴
朝代：宋

干坤如此我，牢落百深杯。
腰有难相折，头无可以抬。
南村元亮往，西瀼少陵来。
书了深衣带，千金末矣哉。
梅溪徙居吾乡北山下·其三
作者：张埴
朝代：宋
体裁：五言律诗

午夜贪泥饮，深村认路归。千岐纷莫辨，一隙炯相辉。秋日无莼美，春风有蕨薇。人生皆寓尔，惟勿此心违。
梅溪徙居吾乡北山下·其二
作者：张埴
朝代：宋
体裁：五言律诗

故人为籴罢，薄日杖藜明。天外飞鸿影，山中落木声。一枝栖月静，万事付云轻。只指梅花畔，留桥略彴行。
歜节南司洲驿
作者：张埴
朝代：宋

年年漂泊得康强，美景良辰每不忘。千丈木兰从梦见，一瓢菖歜在淮香。人生慷慨黄金短，天下升平白发长。回首石桥正惆怅，小儿满口日凉凉。
歜节南司洲驿
作者：张埴
朝代：宋

年年漂泊得康强，美景良辰每不忘。
千丈木兰从梦见，一瓢菖歜在淮香。
人生慷慨黄金短，天下升平白髮长。
回首石桥正惆怅，小儿满口日凉凉。
正月旦小斋观梅
作者：张埴
朝代：宋

粗桃俗李要风光，番雨危君白玉堂。回首南枝春梦断，芳心犹忆古含章。
正月旦小斋观梅
作者：张埴
朝代：宋

粗桃俗李要风光，番雨危君白玉堂。
迴首南枝春梦断，芳心犹忆古含章。
此心过酬韵
作者：张埴
朝代：宋

雨余玉带已浮杯，未办庞眉一笑陪。
春向五更抛我去，君从何处看花来。
商丘大夏三十魄，白水青松大小回。
此去政须笼短帽，瑶阶领鹤恣徘徊。
此心过酬韵
作者：张埴
朝代：宋

雨馀玉带已浮杯，未办庞眉一笑陪。春向五更抛我去，君从何处看花来。商丘大夏三十魄，白水青松大小回。此去政须笼短帽，瑶阶领鹤恣徘徊。
江汉
作者：张埴
朝代：宋

桃花门外三月头，有美人兮眇中洲。
泛呼木兰寂无语，举手相招老白鸥。
白鸥见人头上笠，洒洒西江雨痕湿。
足知心事两相忘，翻然飞出青苹立。
日斜何许一笛愁，西州回首望东州。
春风吹水柳花落，不见鹤归江上楼。
楼前青青草尺许，中有能言两鹦鹉。
声声浑不说他人，祗谓祢衡駡黄祖。
江汉
作者：张埴
朝代：宋

桃花门外三月头，有美人兮眇中洲。泛呼木兰寂无语，举手相招老白鸥。白鸥见人头上笠，洒洒西江雨痕湿。足知心事两相忘，翻然飞出青蘋立。日斜何许一笛愁，西州回首望东州。春风吹水柳花落，不见鹤归江上楼。楼前青青草尺许，中有能言两鹦鹉。声声浑不说他人，祗谓祢衡骂黄祖。
江涨和韵
作者：张埴
朝代：宋
体裁：五言律诗

浦溆蛟龙穴，波澜风雨声。天如粘梦泽，江似覆湓城。此地居三孝，何人汩五行。囊中无白璧，不得用吾情。
洞庭登陆池楼
作者：张埴
朝代：宋

成陆成池嘘吸间，是谁梦裏得其端。
茫乎世界虚空立，到此人生束缚宽。
潮色龙边涂月湿，卿心雁外抱云寒。
明朝又踏桃源去，所可忧兮行路难。
洞庭登陆池楼
作者：张埴
朝代：宋

成陆成池嘘吸间，是谁梦里得其端。茫乎世界虚空立，到此人生束缚宽。潮色龙边涂月湿，卿心雁外抱云寒。明朝又踏桃源去，所可忧兮行路难。
游桃川宫
作者：张埴
朝代：宋
体裁：七言律诗

瞿老亭存树插天，靖风扶醉坐云颠。黔中历历何千状，晋后纷纷又几年。扣木不知渠是圣，入桃亦认我为仙。山林摇落秋声起，两袂清寒一冁然。
游洪山馆
作者：张埴
朝代：宋

山行成兴尽，泥饮得情亲。五月瓜盘美，殊乡雨话真。青云生此屋，白发长吾人。阑外浮图立，堂堂似上宾。
游洪山馆
作者：张埴
朝代：宋

山行成兴尽，泥饮得情亲。
五月瓜盘美，殊乡雨话真。
青云生此屋，白髮长吾人。
阑外浮图立，堂堂似上宾。
游青原饮息庵
作者：张埴
朝代：宋

■群揭秋浅，吹醉行山阿。不放菊花开，无奈秋风何。三甃函冽髓，与山为清凉。路人汗如雨，秋垄方骄阳。天雷夜劈山，暍死意犹在。平原如可作，世事松声外。
游青原饮息庵
作者：张埴
朝代：宋

𨸒群揭秋浅，吹醉行山阿。
不放菊花开，无奈秋风何。
三甃函冽髓，与山为清凉。
路人汗如雨，秋垄方骄阳。
天雷夜劈山，暍死意犹在。
平原如可作，世事松声外。
湖山馆中酬谢士宜
作者：张埴
朝代：宋

吾道不可东，老雁踏长云。太息复太息，青海枯成尘。喙短莫叫空，此物弗贷人。顾影正念群，一唳生湖滨。春风采蘋花，悠悠万里道。及听负囊歌，又见骑驴好。羲和不停策，天地日已老。大笑奉美人，谁言头白早。
湖山馆中酬谢士宜·其一
作者：张埴
朝代：宋

吾道不可东，老雁踏长云。太息复太息，青海枯成尘。喙短莫叫空，此物弗贷人。顾影正念群，一唳生湖滨。
湖山馆中酬谢士宜·其一
作者：张埴
朝代：宋

吾道不可东，老雁踏长云。
太息復太息，青海枯成尘。
喙短莫叫空，此物弗贷人。
顾影正念群，一唳生湖滨。
湖山馆中酬谢士宜·其二
作者：张埴
朝代：宋

春风采苹花，悠悠万里道。
及听负囊歌，又见骑馿好。
羲和不停策，天地日已老。
大笑奉美人，谁言头白早。
湖山馆中酬谢士宜·其二
作者：张埴
朝代：宋

春风采蘋花，悠悠万里道。及听负囊歌，又见骑驴好。羲和不停策，天地日已老。大笑奉美人，谁言头白早。
湘中二首书县斋冰壶
作者：张埴
朝代：宋

湘水平淼淼，鱼意活泼泼。绿杨盖江头，春晚阴正阔。晴垄麦过花，暖泥秧出水。宽得一寸心，人行更千里。
湘中二首书县斋冰壶·其一
作者：张埴
朝代：宋
体裁：五言绝句

湘水平淼淼，鱼意活泼泼。绿杨盖江头，春晚阴正阔。
湘中二首书县斋冰壶·其二
作者：张埴
朝代：宋
体裁：五言绝句

晴垄麦过花，暖泥秧出水。宽得一寸心，人行更千里。
由新田归故家
作者：张埴
朝代：宋

七月景炎炎，金神令初驰。辰哨掩村墟，挈家向山薇。左手掖慈母，右手招妻儿。小人俱世役，谁能抱朝饥。举头赤日高，茧足荒山垂。慰老忽喘息，抚婴母啼悲。吞声各偷生，莫问厉阶谁。纷纷事轻逞，枭獍忍若为。性命不直土，杀戮以当戏。鬼妾充所欢，皇颜色戚怡。恢恢不罩渠，何辜及林池。今经用戏地，满目腥风吹。少陵归草堂，曾叱群小非。嗟哉夫何言，收拾聊此归。此归实天幸，团栾如去时。墙西老桂色，屋南佳鞠姿。一笑浑未忘，主人旧须眉。东巷去问安，茗椀重酒卮。北邻了残穫，戒妇中宵炊。穹昊由此正，礼乐傥可期。悠悠风尘中，宁不剩四支。未识衣裳化，何年及茅茨。昕昏有为命，啜水当如饴。
由新田归故家
作者：张埴
朝代：宋

七月景炎炎，金神令初驰。
辰哨掩村墟，挈家向山薇。
左手掖慈母，右手招妻儿。
小人俱世役，谁能抱朝饥。
举头赤日高，茧足荒山垂。
慰老忽喘息，抚婴母啼悲。
吞声各偷生，莫问厉阶谁。
纷纷事轻逞，枭獍忍若为。
性命不直土，杀戮以当戏。
鬼妾充所欢，皇颜色戚怡。
恢恢不罩渠，何辜及林池。
今经用戏地，满目腥风吹。
少陵归草堂，曾叱群小非。
嗟哉夫何言，收拾聊此归。
此归实天幸，团栾如去时。
墙西老桂色，屋南佳鞠姿。
一笑浑未忘，主人旧须眉。
东巷去问安，茗椀重酒巵。
北邻了残穫，戒妇中宵炊。
穹昊由此正，礼乐傥可期。
悠悠风尘中，宁不剩四支。
未识衣裳化，何年及茅茨。
昕昏有为命，啜水当如饴。
由新田归故家
作者：张埴
朝代：宋
体裁：古风

七月景炎炎，金神令初驰。辰哨掩村墟，挈家向山薇。左手掖慈母，右手招妻儿。小人俱世役，谁能抱朝饥。举头赤日高，茧足荒山垂。慰老忽喘息，抚婴母啼悲。吞声各偷生，莫问厉阶谁。纷纷事轻逞，枭獍忍若为。性命不直土，杀戮以当戏。鬼妾充所欢，皇颜色戚怡。恢恢不罩渠，何辜及林池。今经用戏地，满目腥风吹。少陵归草堂，曾叱群小非。嗟哉夫何言，收拾聊此归。此归实天幸，团栾如去时。墙西老桂色，屋南佳鞠姿。一笑浑未忘，主人旧须眉。东巷去问安，茗碗重酒卮。北邻了残穫，戒妇中宵炊。穹昊由此正，礼乐傥可期。悠悠风尘中，宁不剩四支。未识衣裳化，何年及茅茨。昕昏有为命，啜水当如饴。
登岳阳楼
作者：张埴
朝代：宋

临风把酒此何时，白首登临亦暮迟。一片湖光寒日里，品题都是北来诗。冻云吹尽楚天宽，鸿去冥冥叫不还。饶得两翁文墨在，至今楼上伴君山。坐拥湖山把一麾，当年吏部只吟诗。平章功业如今许，弃了吟诗选得碑。
登岳阳楼·其一
作者：张埴
朝代：宋

临风把酒此何时，白首登临亦暮迟。
一片湖光寒日裏，品题都是北来诗。
登岳阳楼·其一
作者：张埴
朝代：宋

临风把酒此何时，白首登临亦暮迟。一片湖光寒日里，品题都是北来诗。
登岳阳楼·其三
作者：张埴
朝代：宋
体裁：七言绝句

坐拥湖山把一麾，当年吏部只吟诗。平章功业如今许，弃了吟诗选得碑。
登岳阳楼·其二
作者：张埴
朝代：宋
体裁：七言绝句

冻云吹尽楚天宽，鸿去冥冥叫不还。饶得两翁文墨在，至今楼上伴君山。
登白帝城楼
作者：张埴
朝代：宋
体裁：五言律诗

春取花归去，纷纷擘柳绵。千年汉城郭，万里禹山川。西雨生新浸，东晖隔薄烟。客愁如峡草，生下楚台前。
祈雨爱蒋常请求诗
作者：张埴
朝代：宋

武夷老子黄弊衣，不能一煦诛虹霓。在家颠倒来说奇，出门有请持此归。龙川川上摇短藜，拦街拍手而笑之。六月扫空炎歊飞，厚地裂透毛可吹。人惟未分舂黄糜，天不下济难息机。忽忽三尺在睫目，川上万灶浓烟炊。我谷螺矣随头低，垄首日上露向晞。襦不及胫腰镰谁，杜陵一饱又可期。只管饭颗山吟诗，不然市井含哺嬉。逢人手提黑羽麾，长裾短帽秃秃髭。嘅言人命县一丝，造化如此人不知。东风排云一致词，呼来雷公只婴儿。不妨昆明数斗泥，变化斛水为三时。少为枯槁生春熙，常清真人能尔为。武夷老子黄弊衣，不能一煦诛虹霓，噫。
祈雨爱蒋常请求诗
作者：张埴
朝代：宋

武夷老子黄弊衣，不能一煦诛虹霓。
在家颠倒来说奇，出门有请持此归。
龙川川上摇短藜，拦街拍手而笑之。
六月扫空炎歊飞，厚地裂透毛可吹。
人惟未分舂黄糜，天不下济难息机。
忽忽三尺在睫目，川上万竈浓烟炊。
我谷螺矣随头低，垄首日上露向晞。
襦不及胫腰鎌谁，杜陵一饱又可期。
只管饭颗山吟诗，不然市井含哺嬉。
逢人手提黑羽麾，长裾短帽秃秃髭。
嘅言人命县一丝，造化如此人不知。
东风排云一致词，呼来雷公只婴儿。
不妨昆明数斗泥，变化斛水为三时。
少为枯槁生春熙，常清真人能尔为。
武夷老子黄弊衣，不能一煦诛虹霓，噫。
答吴子登
作者：张埴
朝代：宋

闲随川上弄晴漪，归饮无何政谓宜。云去但惊山朵朵，月明空想佩离离。高楼长笛无人听，一日三秋有我诗。此意悠悠浮剑外，绿阴深处祇莺知。
答吴子登
作者：张埴
朝代：宋

闲随川上弄晴漪，归饮无何政谓宜。
云去但惊山朵朵，月明空想佩离离。
高楼长笛无人听，一日三秋有我诗。
此意悠悠浮剑外，绿阴深处祇鶑知。
答士宜
作者：张埴
朝代：宋

老来凡事不须知，只著冲襟向圣涯。怊怅无人思祸水，一窗夜雨客谈诗。书生何饰结天知，忽放晴光渺四涯。一片归心湖草外，轻风摇艇自吟诗。
答士宜·其一
作者：张埴
朝代：宋

老来凡事不须知，只着冲襟向圣涯。
怊怅无人思祸水，一窗夜雨客谈诗。
答士宜·其一
作者：张埴
朝代：宋

老来凡事不须知，只著冲襟向圣涯。怊怅无人思祸水，一窗夜雨客谈诗。
答士宜·其二
作者：张埴
朝代：宋
体裁：七言绝句

书生何饰结天知，忽放晴光渺四涯。一片归心湖草外，轻风摇艇自吟诗。
答彭以直
作者：张埴
朝代：宋

南山岁云莫，此日别玄同。至今梅花句，华耀白发翁。三见秋江月，何事苦萦系。两夜金风生，吹清几山桂。所思酹尊酒，叱鬼上车柳。长笑镜石边，更作推敲手。炯然此心期，相照应万时。黄千不用多，拜手藏君诗。
答彭以直
作者：张埴
朝代：宋

南山岁云莫，此日别玄同。
至今梅花句，华耀白髮翁。
三见秋江月，何事苦萦系。
两夜金风生，吹清几山桂。
所思酹尊酒，叱鬼上车柳。
长笑镜石边，更作推敲手。
炯然此心期，相照应万时。
黄千不用多，拜手藏君诗。
答彭秉山
作者：张埴
朝代：宋
体裁：七言律诗

万里夷夏范我驱，如鸱百发一无虚。却呼赤手烹双鲤，便计长竿上六鱼。此去重看黄鹤赋，所惭未识古蒙书。吟身只倚春风健，道不能颇盍不蜍。
答曾清甫
作者：张埴
朝代：宋

看花都是梦，听雨甚于秋。白石年年烂，黄金日日愁。有馀刍一束，不足橘千头。我醉如眠尔，何须百尺楼。曲不闻中散，枰犹对弈愁。相忘君象小，忍记妇眉愁。周版新编齿，秦箕旧会头。白云知识远，跨海结成楼。
答曾清甫·其一
作者：张埴
朝代：宋

看花都是梦，听雨甚于秋。
白石年年烂，黄金日日愁。
有余刍一束，不足橘千头。
我醉如眠尔，何须百尺楼。
答曾清甫·其一
作者：张埴
朝代：宋

看花都是梦，听雨甚于秋。白石年年烂，黄金日日愁。有馀刍一束，不足橘千头。我醉如眠尔，何须百尺楼。
答曾清甫·其二
作者：张埴
朝代：宋
体裁：五言律诗

曲不闻中散，枰犹对弈愁。相忘君象小，忍记妇眉愁。周版新编齿，秦箕旧会头。白云知识远，跨海结成楼。
答爱吾
作者：张埴
朝代：宋
体裁：古风

无何母子靡不足，偏提进退问为谷。闲心青山双属玉，江南野水连天绿。
紫霞宫听南风操
作者：张埴
朝代：宋

促丝历历行泛声，紫霞仙翁之为琴。
新声不合天地意，要写虞氏吾民心。
嗟乎二十六字中真趣，久矣南风吹散去。
却令紫霞宫裏翁，弹到今人未弹处。
紫霞宫听南风操
作者：张埴
朝代：宋

促丝历历行泛声，紫霞仙翁之为琴。新声不合天地意，要写虞氏吾民心。嗟乎二十六字中真趣，久矣南风吹散去。却令紫霞宫里翁，弹到今人未弹处。
苦雨过玄妙池观莲
作者：张埴
朝代：宋
体裁：五言律诗

门外似攻蠹，几间如绝机。飙车何处去，汗马是谁归。此日炎炎极，吾身往往非。有时同白羽，无语立红衣。
菊后
作者：张埴
朝代：宋
体裁：五言律诗

重来风已落，寒叶集荒阶。竖子欺人老，先生笑道乖。便寻梅寄陇，无救橘逾淮。明日过法去，窊尊倒入怀。
菊花盛开
作者：张埴
朝代：宋
体裁：古风

玉池吹醒芙蓉醉，回头红粉都无味。秋宫人去金钱飞，过我茅茨若相慰。起来采采为三嗅，犹是上天风露气。餐英端可拔浊俗，南山在眼令人喟。幽人所知晚节好，历历青蕊开犹未。竹叶且与时一中，梅花后生来可畏。
西山九曲亭
作者：张埴
朝代：宋
体裁：七言绝句

一藜屈折入高秋，惆怅天门万里头。世路转看无直处，黄州以后有儋州。
西州访旧诸公皆沿檄去偕江一父过郎官湖赋此
作者：张埴
朝代：宋

一池汉水秀可餐，十年借我江南看。
阴山夜半黑风起，此水与我心都寒。
可惜野狐不革面，当来栖凤俱生翰。
湖亭谢荷着句稳，霜月记忆浮杯宽。
端期岁晚同不朽，报答地主老郎官。
西州访旧诸公皆沿檄去偕江一父过郎官湖赋此
作者：张埴
朝代：宋

一池汉水秀可餐，十年借我江南看。阴山夜半黑风起，此水与我心都寒。可惜野狐不革面，当来栖凤俱生翰。湖亭谢荷著句稳，霜月记忆浮杯宽。端期岁晚同不朽，报答地主老郎官。
解舟下石柜
作者：张埴
朝代：宋
体裁：五言律诗

枫兰行楚水，标柱压蛮烟。香火崇双庙，茅茨入半川。故人及涯返，去路与天连。鹿鹿皆前分，悠悠又一年。
解苍然亭
作者：张埴
朝代：宋
体裁：七言律诗

苍然亭下棹歌声，十里重湖第一程。岂要老来游汗漫，试扶孙去看升平。晴空云退青山朗，晚渚风生白鸟轻。历□旧游班目睫，日呼颖辈识经行。
读陈公孟等伏阙书
作者：张埴
朝代：宋

世故相驱入市蓝，无情公用亦难堪。温乎此岂神人肯，群也其如祖父惭。午夜天狐摇北斗，东风雨射满江南。青山白叠仙吟处，岂不酣酣战阿三。
读陈公孟等伏阙书
作者：张埴
朝代：宋

世故相驱入市蓝，无情公用亦难堪。
温乎此岂神人肯，群也其如祖父惭。
午夜天狐摇北斗，东风雨射满江南。
青山白迭仙吟处，岂不酣酣战阿三。
谢朱郎中
作者：张埴
朝代：宋
体裁：古风

春风六辔丝，光华塞樊川。川上此何日，所向生奇妍。金山万丈高，但见兀在前。白头分堕落，剨叫鬼擘然。青黄夺众目，不认沟中捐。冥冥亦奚能，幅之使无迁。由来造化手，一种雨露偏。赋形大块间，受气小物先。谁意王粲孙，主人亦如天。买茸绣为图，香火长结缘。
赠云留道人
作者：张埴
朝代：宋

咸池沐发扶桑晞，只手横捉邓林枝。楚人六月请时雨，呼唤雷公似婴儿。往往诸公眼亦青，尚疑崔浩是前生。蚩尤堕地已为石，且道何时见景星。
赠云留道人·其一
作者：张埴
朝代：宋

咸池沐发扶桑晞，只手横捉邓林枝。楚人六月请时雨，呼唤雷公似婴儿。
赠云留道人·其一
作者：张埴
朝代：宋

咸池沐髮扶桑晞，隻手横捉邓林枝。
楚人六月请时雨，呼唤雷公似婴儿。
赠云留道人·其二
作者：张埴
朝代：宋
体裁：七言绝句

往往诸公眼亦青，尚疑崔浩是前生。蚩尤堕地已为石，且道何时见景星。
赠神目刘正卿
作者：张埴
朝代：宋

手捻花鬚送去春，绿阴溪曲喜逢君。
相看时日愁千种，试说今年老几分。
马喙信于人罕见，豺声顾不世多闻。
长吟莫谢寥寥意，飞过南山自看云。
赠神目刘正卿
作者：张埴
朝代：宋

手撚花须送去春，绿阴溪曲喜逢君。相看时日愁千种，试说今年老几分。马喙信于人罕见，豺声顾不世多闻。长吟莫谢寥寥意，飞过南山自看云。
赤壁矶
作者：张埴
朝代：宋
体裁：五言律诗

秋清亦足发，弄水俯晴川。顾影非坡月，昂首是梵天。人才三国后，边信十年前。吹笛归樊口，芦花落满船。
辛未寇莱公祠
作者：张埴
朝代：宋
体裁：七言律诗

脱去朝衣出禁天，武陵山色识瓢仙。匆匆岁月十数字，黯黯风烟二百年。自古难全唯晚节，至今犹洌是寒泉。几人拭目宣公笔，惆怅春秋法凛然。
过洞庭书所见
作者：张埴
朝代：宋

湿烟吹起岸东西，渔子藏舟竹四围。
脱下簑衣扬去雪，不教人道钓鱼归。
过洞庭书所见
作者：张埴
朝代：宋

湿烟吹起岸东西，渔子藏舟竹四围。脱下蓑衣扬去雪，不教人道钓鱼归。
过玉山庄居
作者：张埴
朝代：宋
体裁：五言律诗

樵路交行石，人家半住云。向来披野服，曾到醉山樽。虎迹沿坡见，鸡啼隔树闻。白头离乱日，只认是桃源。
送周叔恭远游
作者：张埴
朝代：宋

过眼不知骑马几，低头何啻问鸡三。旧游巷陌春风扫，新插田畴夏雨甘。白首学从无季子，青山招隐有淮南。人生共落三千界，未去嗔痴且去贪。
送周叔恭远游
作者：张埴
朝代：宋

过眼不知骑马几，低头何啻问鸡三。
旧游巷陌春风扫，新插田畴夏雨甘。
白首学从无季子，青山招隠有淮南。
人生共落三千界，未去嗔痴且去贪。
送衣还石泓弟
作者：张埴
朝代：宋

十指本非扪虱具，半生何有结鹑时。道安一矢不相及，管领岁寒吟此诗。所不贷人惟世道，最无穷处是天机。昂藏池上霜枫树，寒冷年年著锦衣。
送衣还石泓弟·其一
作者：张埴
朝代：宋

十指本非扪虱具，半生何有结鹑时。道安一矢不相及，管领岁寒吟此诗。
送衣还石泓弟·其一
作者：张埴
朝代：宋

十指本非扪蝨具，半生何有结鹑时。
道安一矢不相及，管领岁寒吟此诗。
送衣还石泓弟·其二
作者：张埴
朝代：宋

所不贷人惟世道，最无穷处是天机。
昂藏池上霜枫树，寒冷年年着锦衣。
送衣还石泓弟·其二
作者：张埴
朝代：宋

所不贷人惟世道，最无穷处是天机。昂藏池上霜枫树，寒冷年年著锦衣。
道间语
作者：张埴
朝代：宋

往往骑驴走一遭，江南何处识田毛。几人叹息秋风里，要到天河手不高。蹋破鸡头要作家，豚蹄不直谓污邪。火轮杀尽人间物，输乞淮南觳？车。
道间语·其一
作者：张埴
朝代：宋

往往骑馿走一遭，江南何处识田毛。
几人叹息秋风裏，要到天河手不高。
道间语·其一
作者：张埴
朝代：宋

往往骑驴走一遭，江南何处识田毛。几人叹息秋风里，要到天河手不高。
道间语·其二
作者：张埴
朝代：宋

蹋破鸡头要作家，豚蹄不直谓污邪。火轮杀尽人间物，输乞淮南觳？车。
道间语·其二
作者：张埴
朝代：宋
体裁：七言绝句

蹋破鸡头要作家，豚蹄不直谓污邪。火轮杀尽人间物，输乞淮南觳�车。
道间语·其二
作者：张埴
朝代：宋

蹋破鸡头要作家，豚蹄不直谓污邪。
火轮杀尽人间物，输乞淮南觳𧥆车。
酬刘和叔
作者：张埴
朝代：宋
体裁：七言律诗

儿时说伯亦吾羞，章甫何知不世谋。延伫群龙开日月，可堪两鸟聒春秋。十年谩说江湖尔，末路唯求饱暖休。心事黄花同□皦，何当篱下话从头。
酬谢谦山所寄
作者：张埴
朝代：宋
体裁：七言律诗

老逐群儿去聚沙，不知桃子结西华。归来乡井半鬼录，依旧湖山一会家。白盖年深蜗浼浼，绿阴人静鹊槎槎。江流依旧皆明德，解见南涯媒北涯。
酬长沙邓寿甫
作者：张埴
朝代：宋

泉翁上下数千年，精力平生涑水然。白发满头犹未了，青灯与影每相怜。书成不与无金谷，宝秘惟知有木天。两夜秋窗风雨暗，老人也有可炊烟。
酬长沙邓寿甫
作者：张埴
朝代：宋

泉翁上下数千年，精力平生涑水然。
白髮满头犹未了，青灯与影每相怜。
书成不与无金谷，宝秘惟知有木天。
两夜秋窗风雨暗，老人也有可炊烟。
酬黄帝锡见和
作者：张埴
朝代：宋
体裁：五言律诗

龙髯初一振，人尽息其机。池静朱华出，山凉白鸟归。酒能无已已，诗岂去非非。仰面楚天远，浮云似白衣。
重过楚峰驿
作者：张埴
朝代：宋
体裁：七言律诗

二月风光暖正妍，楚乡醉梦忽醒然。闲随白鸟行江上，偶为青山立槛前。花影去年曾接树，橹声何处未归船。行湘老子唤不应，愁绝一抹村南烟。
雨后见酴醾
作者：张埴
朝代：宋

夜来一过雨，万红不留迹。草木是寻常，奈何春失色。园林肯忍耻，人眼看不得。向来倾艳时，天女几夺织。今朝有差事，泥土蒙文饰。素花最后出，到骨是一白。东官赏其韵，居然班十客。著处合摇台，残垣不三尺。故家美风味，可怜六月息。相逢各默然，笑口不得擘。造化则剧耳，风檐重嗟惜。
雨后见酴醾
作者：张埴
朝代：宋

夜来一过雨，万红不留迹。
草木是寻常，奈何春失色。
园林肯忍耻，人眼看不得。
向来倾艷时，天女几夺织。
今朝有差事，泥土蒙文饰。
素花最后出，到骨是一白。
东官赏其韵，居然班十客。
着处合摇台，残垣不三尺。
故家美风味，可怜六月息。
相逢各默然，笑口不得擘。
造化则剧耳，风檐重嗟惜。
题钟氏深秀楼
作者：张埴
朝代：宋

空同之顶穹云生，吹着宝石最上层。
俨骖太白跨坤立，雄雄空半危青撑。
高人飞楼浮缥纱，满眼清寒生窈窕。
苍烟白鸟出没间，几莟芙蓉秋汉晓。
黄尘如雾交四陲，乃独脱此一揽奇。
天风午夜啸歌歇，教人暗取寒竽吹。
一吹吹作终南皱，濯濯春阳染曾透。
再吹吹作琅邪图，鬰鬰林壑描新就。
何当祗着大口吞，清晨燕以先生盘。
次第高舂出海门，坐我茅屋东偏看。
题钟氏深秀楼
作者：张埴
朝代：宋

空同之顶穹云生，吹著宝石最上层。俨骖太白跨坤立，雄雄空半危青撑。高人飞楼浮缥纱，满眼清寒生窈窕。苍烟白鸟出没间，几莟芙蓉秋汉晓。黄尘如雾交四陲，乃独脱此一揽奇。天风午夜啸歌歇，教人暗取寒竽吹。一吹吹作终南皱，濯濯春阳染曾透。再吹吹作琅邪图，郁郁林壑描新就。何当祗著大口吞，清晨燕以先生盘。次第高舂出海门，坐我茅屋东偏看。
风雨后有怀
作者：张埴
朝代：宋
体裁：五言律诗

凄凄如此雨，仆仆是何人。野饭徒炊湿，泥行亦浃旬。斯文从古有，我辈及今贫。岁晚归南郭，为靴不用银。
食新
作者：张埴
朝代：宋
体裁：古风

此腹有天幸，已及新谷升。青瑶出爨玉，几席生光明。执匕不求饱，人起鸡未鸣。六月不再雨，不裨去年耕。可爱善卷山，木影如水清。老人好击壤，老矣击不成。
馆中写怀寄乐山琴庵
作者：张埴
朝代：宋

动荡六合间，是谁行春风。
万有本天分，此气何冲融。
一嘘着旧树，几朵班新红。
居然受巧摘，持以当晴穹。
相期到烂熳，一笑成舂容。
政不满金谷，何復言锦宫。
未尝五日雨，人事乃尔穷。
亦思发幽抱，求勿孤天工。
跛履去洛阳，打拐不谓同。
旦莫造化手，倘侠辟可衷。
馆中写怀寄乐山琴庵
作者：张埴
朝代：宋

动荡六合间，是谁行春风。万有本天分，此气何冲融。一嘘著旧树，几朵班新红。居然受巧摘，持以当晴穹。相期到烂熳，一笑成舂容。政不满金谷，何复言锦宫。未尝五日雨，人事乃尔穷。亦思发幽抱，求勿孤天工。跛履去洛阳，打拐不谓同。旦莫造化手，倘侠辟可衷。
鸡冠花
作者：张埴
朝代：宋

墙东鸡冠树，倾艳为高红。旁出数十枝，犹欲助其雄。赪容夺朝日，桀气矜晚风。俨如斗胜归，欢昂出筠笼。众卉在篱下，惆怅秋光同。老农面寸垢，满口封培功。吾亦事吾事，买菊浇寒筒。
鸡冠花·其一
作者：张埴
朝代：宋

墙东鸡冠树，倾艳为高红。旁出数十枝，犹欲助其雄。赪容夺朝日，桀气矜晚风。俨如斗胜归，欢昂出筠笼。
鸡冠花·其一
作者：张埴
朝代：宋

墙东鸡冠树，倾艷为高红。
旁出数十枝，犹欲助其雄。
赪容夺朝日，桀气矜晚风。
俨如斗胜归，欢昂出筠笼。
鸡冠花·其二
作者：张埴
朝代：宋
体裁：古风

众卉在篱下，惆怅秋光同。老农面寸垢，满口封培功。吾亦事吾事，买菊浇寒筒。
句
作者：张埴客
朝代：宋

无双诗客到江干，愿借明珠一颗观。
和白君
作者：张士瑰
朝代：宋

天下英雄只豫州，阿瞒不共戴天雠。山河割据三分国，宇宙威名丈八矛。江上祠堂严剑佩，人间刁斗见银钩。空馀诸葛秦川表，左袒何人复为刘。
和白君
作者：张士瓌
朝代：宋

天下英雄只豫州，阿瞒不共戴天雠。
山河割据三分国，宇宙威名丈八矛。
江上祠堂严剑佩，人间刁斗见银鈎。
空余诸葛秦川表，左袒何人復为刘。
云峰寺
作者：张士逊
朝代：宋

百越回辕度翠微，全家还憩白云扉。白云知我帝乡去，旋拂征鞍也要归。
云峰寺
作者：张士逊
朝代：宋

百越迴辕度翠微，全家还憩白云扉。
白云知我帝乡去，旋拂征鞍也要归。
句
作者：张士逊
朝代：宋

曾此焚香动圣容。李成谢世范宽死，唯有长安许道宁。白浪分吴国，青山隔楚天。藓壁留诗志何大，可怜太华老图南。人家飞鸟外，官舍翠屏中。
句·其一
作者：张士逊
朝代：宋

曾此焚香动圣容。
句·其二
作者：张士逊
朝代：宋

李成谢世范宽死，唯有长安许道宁。
句·其五
作者：张士逊
朝代：宋

人家飞鸟外，官舍翠屏中。
句·其四
作者：张士逊
朝代：宋

藓壁留诗志何大，可怜太华老图南。
官舍书事二首
作者：张士逊
朝代：宋

一载涪江上，转添山野情。手携僧共出，笔放吏归耕。官舍如僧舍，翛然万虑清。等闲无客到，容易有苔生。
官舍书事二首·其一
作者：张士逊
朝代：宋
体裁：五言绝句

一载涪江上，转添山野情。手携僧共出，笔放吏归耕。
官舍书事二首·其二
作者：张士逊
朝代：宋
体裁：五言绝句

官舍如僧舍，翛然万虑清。等闲无客到，容易有苔生。
寄唐山人
作者：张士逊
朝代：宋
体裁：七言绝句

梓潼江口涪江上，深僻还如樗杜村。独坐翠光喷钓艇，万家寒影落吟轩。
寄陈文惠
作者：张士逊
朝代：宋
体裁：七言绝句

赭案当年并命时，蒹葭衰飒倚琼枝。皇恩乞与桑榆老，鸿自高冥凤在池。
峡山寺
作者：张士逊
朝代：宋
体裁：五言律诗

峡寺一停桡，新秋暑乍消。幽怀徒易释，肥遁固难招。翠拟千峰活，红分数叶凋。优游虚岁月，何以报清朝。
忆越州
作者：张士逊
朝代：宋

稽山岩壑深复高，思之谁妙丹青毫。霜缣若得一千幅，伻图何必乘兰舠。平湖八百里多奇，君曾纵赏无馀遗。不知风月谁为主，夷犹未必如当时。
忆越州·其一
作者：张士逊
朝代：宋

稽山岩壑深复高，思之谁妙丹青毫。霜缣若得一千幅，伻图何必乘兰舠。
忆越州·其一
作者：张士逊
朝代：宋

稽山岩壑深復高，思之谁妙丹青毫。
霜缣若得一千幅，伻图何必乘兰舠。
忆越州·其二
作者：张士逊
朝代：宋

平湖八百里多奇，君曾纵赏无余遗。
不知风月谁为主，夷犹未必如当时。
忆越州·其二
作者：张士逊
朝代：宋

平湖八百里多奇，君曾纵赏无馀遗。不知风月谁为主，夷犹未必如当时。
晚春游金明抵暮入宜秋门阍兵捧门牌请官位因书一阕
作者：张士逊
朝代：宋
体裁：七言绝句

闲游灵沼送春回，关吏何须苦见猜。八十衰翁无品秩，昔曾三到凤池来。
知邵武县祷雨大有感应任满作诗纪其事
作者：张士逊
朝代：宋
体裁：七言绝句

乞灵曾爇一炉烟，言下霶沱救旱田。今日解龟留数字，要教来者更恭虔。
答陈文惠
作者：张士逊
朝代：宋
体裁：七言绝句

八十光阴有二年，烟萝门户喜开关。近来无奈山内相，频寄书来许缀班。
送僧归护国寺
作者：张士逊
朝代：宋

一言已了忘筌谊，诸祖休传坏色衣。只履远过葱岭去，片云高傍石桥归。海宫有请杯慵度，尘劫无涯锡倦飞。元帅香灯持百载，又从枢府发清辉。
送僧归护国寺
作者：张士逊
朝代：宋

一言已了忘筌谊，诸祖休传坏色衣。
隻履远过葱岭去，片云高傍石桥归。
海宫有请杯慵度，尘劫无涯锡倦飞。
元帅香灯持百载，又从枢府发清辉。
送柴大谏赴阙
作者：张士逊
朝代：宋

一万余家留恋意，二三十里管絃声。
惠加潼水流难尽，鞭指金门望转清。
送柴大谏赴阙
作者：张士逊
朝代：宋

一万馀家留恋意，二三十里管弦声。惠加潼水流难尽，鞭指金门望转清。
送高学士知越
作者：张士逊
朝代：宋

着撰烦鸿笔，均劳利建侯。
僧随天际棹，郡冠浙东州。
山影四明接，溪声万壑流。
谢家风月在，公外称冥搜。
送高学士知越
作者：张士逊
朝代：宋

著撰烦鸿笔，均劳利建侯。僧随天际棹，郡冠浙东州。山影四明接，溪声万壑流。谢家风月在，公外称冥搜。
锡杖泉
作者：张士逊
朝代：宋
体裁：五言律诗

灵踪遗几载，卓锡在高岑。妙法归何地，清泉流至今。苔花生细细，云叶映沈沈。桂魄皎清夜，分明六祖心。
雍熙中植桐于萧寺壬辰登科后告老来寺留题
作者：张士逊
朝代：宋
体裁：七言律诗

桐枝手植有桐孙，二纪重来愧此身。三匹衣鱼联贵仕，十洲轩冕接清尘。耕桑虽喜多新陇，耆艾堪嗟少故人。萧寺前题粉壁在，又书丁巳对壬辰。
题宝盖岩寺
作者：张士逊
朝代：宋
体裁：古风

身为冠冕留，心是云泉客。每到云泉中，便拟忘归迹。况兹宝盖岩，天造清凉宅。税车官道边，谁知愿言适。
题建宁县洛阳村寺
作者：张士逊
朝代：宋

金谷花时醉几场，旧游无日不思量。
谁知万水千山裏，枉被人言过洛阳。
题建宁县洛阳村寺
作者：张士逊
朝代：宋

金谷花时醉几场，旧游无日不思量。谁知万水千山里，枉被人言过洛阳。
题西庵寺
作者：张士逊
朝代：宋

西庵深入西山裏，算得当年少客游。
密密石丛盘小径，涓涓云窦泻寒流。
松皆有节谁青盖，僧尽无心也白头。
欲刷粉牌书姓字，调卑官冗不堪留。
题西庵寺
作者：张士逊
朝代：宋

西庵深入西山里，算得当年少客游。密密石丛盘小径，涓涓云窦泻寒流。松皆有节谁青盖，僧尽无心也白头。欲刷粉牌书姓字，调卑官冗不堪留。
麻姑山
作者：张士逊
朝代：宋
体裁：七言律诗

结友寻真重驻留，行行浑似近蓬邱。人擎绿玉简齐立，水带碧桃花乱流。松盖几层须自老，芝英三秀又谁收。坐中忽见红云起，疑是仙姑访旧游。
九折岩·其一
作者：张声道
朝代：宋

池绕九岩边，鸳鸯自在眠。圆荷浮簇簇，翠葆静涓涓。沾足三春雨，清和四月天。庭空无一事，真乐付诗篇。
九折岩·其一
作者：张声道
朝代：宋

池绕九岩边，鸳鸯自在眠。
圆荷浮簇簇，翠葆静涓涓。
霑足三春雨，清和四月天。
庭空无一事，真乐付诗篇。
九折岩·其二
作者：张声道
朝代：宋
体裁：七言绝句

酒送钟声随晚照，雨添竹色荐新凉。栏干烛影水波静，帘捲杯深荷度香。
送张无梦归天台
作者：张复
朝代：宋

学道探玄务谷神，薜衣疏野见明君。暂来北阙利名地，归去旧山鸾鹤群。洞壑深藏尘外士，冠裳不系岭头云。赤城千仞幽居处，夜籁秋猿枕上闻。
句
作者：张夏
朝代：宋

畴庸国邑开。
诗一首
作者：张大亨
朝代：宋

方寸平田便有余，子孙无復废耕锄。
已将不死为嘉种，更向无何筑隠居。
诗一首
作者：张大亨
朝代：宋

方寸平田便有馀，子孙无复废耕锄。已将不死为嘉种，更向无何筑隐居。
题三洞
作者：张大直
朝代：宋

雨过熏风吹面凉，芒鞋终日水云乡。
可怜尘绪萦人久，頼有仙源引兴长。
山鸟无心时自语，林花有意解留香。
村醪不惜杖头费，渴似虹霓饮练光。
题三洞
作者：张大直
朝代：宋

雨过薰风吹面凉，芒鞋终日水云乡。可怜尘绪萦人久，赖有仙源引兴长。山鸟无心时自语，林花有意解留香。村醪不惜杖头费，渴似虹霓饮练光。
题含虚南洞
作者：张大直
朝代：宋

云岭嵯峨挂夕阳，含虚南洞更徜徉。
书堂犹觉宝熏在，石铫微闻仙茗香。
遥想钓鱼台上客，飘然驾鹤白云乡。
洪崖有路通仙岛，当日无人报始皇。
题含虚南洞
作者：张大直
朝代：宋

云岭嵯峨挂夕阳，含虚南洞更徜徉。书堂犹觉宝薰在，石铫微闻仙茗香。遥想钓鱼台上客，飘然驾鹤白云乡。洪崖有路通仙岛，当日无人报始皇。
题庆云东洞
作者：张大直
朝代：宋

个中别是一乾坤，蔼蔼祥云拥洞门。天柱遥知锁金阙，绛桥仍想接昆崙。仙人幻出珊瑚木，玉女妆成锦绣墩。石室霜台更奇绝，桃源从此不须论。
题庆云东洞
作者：张大直
朝代：宋

箇中别是一干坤，蔼蔼祥云拥洞门。
天柱遥知锁金阙，绛桥仍想接昆崙。
仙人幻出珊瑚木，玉女妆成锦绣墩。
石室霜台更奇绝，桃源从此不须论。
题莲华西洞
作者：张大直
朝代：宋

先生自是大罗仙，一去尘寰不记年。道室只今丹灶在，石窗依旧碧萝缠。空来莲洞闻仙乐，那得桃源驾铁船。欲觅当年天井路，云蒸雾罩水潺湲。岩洞嵌空路险巘，神仙窟宅故应奇。涌云巧作莲幢仰，滴乳翻成石笋垂。琼树千年生异果，玉田四季产灵芝。真人隐壁君休问，驾鹤骖鸾自有时。
题莲华西洞·其一
作者：张大直
朝代：宋

先生自是大罗仙，一去尘寰不记年。道室只今丹灶在，石窗依旧碧萝缠。空来莲洞闻仙乐，那得桃源驾铁船。欲觅当年天井路，云蒸雾罩水潺湲。
题莲华西洞·其一
作者：张大直
朝代：宋

先生自是大罗仙，一去尘寰不记年。
道室只今丹竈在，石窗依旧碧萝缠。
空来莲洞闻仙乐，那得桃源驾铁船。
欲觅当年天井路，云蒸雾罩水潺湲。
题莲华西洞·其二
作者：张大直
朝代：宋

岩洞嵌空路险巘，神仙窟宅故应奇。涌云巧作莲幢仰，滴乳翻成石笋垂。琼树千年生异果，玉田四季产灵芝。真人隐壁君休问，驾鹤骖鸾自有时。
题莲华西洞·其二
作者：张大直
朝代：宋

岩洞嵌空路险巘，神仙窟宅故应奇。
涌云巧作莲幢仰，滴乳翻成石笋垂。
琼树千年生异果，玉田四季产灵芝。
真人隠壁君休问，驾鹤骖鸾自有时。
岳阳
作者：张天启
朝代：宋
体裁：五言律诗

天入平湖远，楼深纳霁华。青山藏福地，碧树记人家。水落鱼龙蛰，风高雁鹜斜。古来形胜地，何事忆长沙。
同顾状元玉文登瑞岩
作者：张天翼
朝代：宋
体裁：七言律诗

迢迢何处觅仙关，翠竹苍崖夕照间。倦鸟依依穿石磴，落花历历点苔斑。春残几负屑霄约，首白宁辞绝壁攀。乘兴相携遥蹑屐，一樽聊与赋青山。
哭魏夫人
作者：张夫人
朝代：宋

香散帘帏寂，尘生翰墨闲。空传三壶誉，无复内朝班。
哭魏夫人
作者：张夫人
朝代：宋

香散帘帏寂，尘生翰墨闲。
空传三壶誉，无復内朝班。
兴庆池禊宴
作者：张奎
朝代：宋

公余连骑赏芳妍，柳重花明祓禊天。
丝竹绕堤浮舴艋，绮罗照水戏秋韆。
回头景物才三月，屈指光阴又一年。
台旆行春暂均逸，凤凰池暖正思贤。
兴庆池禊宴
作者：张奎
朝代：宋

公馀连骑赏芳妍，柳重花明祓禊天。丝竹绕堤浮舴艋，绮罗照水戏鞦韆。回头景物才三月，屈指光阴又一年。台旆行春暂均逸，凤凰池暖正思贤。
游栖霞宫
作者：张奕
朝代：宋
体裁：五言律诗

尊师乃高道，有意出尘寰。佩剑文垂斗，横琴意在山。灵龟调浩气，醇酒发朱颜。最得时贤许，诗牌满栋间。
澹山岩·其三
作者：张如远
朝代：宋

幽谷復来分外清，那堪雨过月华新。
行将高谢浮名事，卜筑岩旁效子真。
澹山岩·其二
作者：张如远
朝代：宋

祷泽何妨抵死求，分明在处有神湫。
只消一念精诚格，立使风雷布九州。
九日亭
作者：张子厚
朝代：宋
体裁：七言律诗

九日亭成气象高，宰君乘兴几回过。山怜峻极凌霄汉，路爱幽深入薜萝。长恐泛杯篱菊少，不愁落帽海风多。香醪正熟芳时节，对此年年奈醉何。
兴庆池禊宴
作者：张子定
朝代：宋
体裁：七言律诗

月标元巳乐嘉辰，兴庆烟波涨晓津。宴集幸联台衮坐，风流仍继禊堂春。兰亭事古成遗迹，华萼楼空委路尘。歌吹满舡花夹岸，酒帘无处不留人。
兴庆池禊宴
作者：张子定
朝代：宋

月标元巳乐嘉辰，兴庆烟波涨晓津。宴集幸联台衮坐，风流仍继禊堂春。兰亭事古成遗迹，华萼楼空委路尘。歌吹满船花夹岸，酒帘无处不留人。
兴庆池禊宴
作者：张子定
朝代：宋

月标元巳乐嘉辰，兴庆烟波涨晓津。
宴集幸联台衮坐，风流仍继禊堂春。
兰亭事古成遗迹，华蕚楼空委路尘。
歌吹满舡花夹岸，酒帘无处不留人。
送叠山先生北行
作者：张子惠
朝代：宋

打硬修行三十年，如今订验是儒仙。人皆屈膝甘为下，公独高声骂向前。此去好凭三寸舌，再来不值一文钱。到头毕竟全清节，留取芳名万古传。
送迭山先生北行
作者：张子惠
朝代：宋

打硬修行三十年，如今订验是儒仙。
人皆屈膝甘为下，公独高声駡向前。
此去好凭三寸舌，再来不值一文钱。
到头毕竟全清节，留取芳名万古传。
墨梅三绝
作者：张子文
朝代：宋

笔端唤醒玉梅魂，满袖春风不见痕。未许捲帘新月上，却教烟雨恼黄昏。忆昨江湖倒载归，暗香夹路雨霏微。谁人貌得春风景，远看如烟近却非。逸少池边发兴新，管城别作一家春。临风玉笛无人会，鬒发空归想太真。
墨梅三绝·其一
作者：张子文
朝代：宋
体裁：七言绝句

笔端唤醒玉梅魂，满袖春风不见痕。未许捲帘新月上，却教烟雨恼黄昏。
墨梅三绝·其三
作者：张子文
朝代：宋

逸少池边发兴新，管城别作一家春。临风玉笛无人会，鬒发空归想太真。
墨梅三绝·其三
作者：张子文
朝代：宋

逸少池边发兴新，管城别作一家春。
临风玉笛无人会，鬒髮空归想太真。
墨梅三绝·其二
作者：张子文
朝代：宋
体裁：七言绝句

忆昨江湖倒载归，暗香夹路雨霏微。谁人貌得春风景，远看如烟近却非。
次韵何文缜墨梅二绝
作者：张子文
朝代：宋

偃蹇江头卧夕阳，懒将玉雪斗春妍。心期老氏能知白，兴寄扬雄独守玄。仙衣云样拂轻缁，林下神情特地宜。妒妇津头风恐急，坏妆聊为变冰姿。
次韵何文缜墨梅二绝·其一
作者：张子文
朝代：宋
体裁：七言绝句

偃蹇江头卧夕阳，懒将玉雪斗春妍。心期老氏能知白，兴寄扬雄独守玄。
次韵何文缜墨梅二绝·其二
作者：张子文
朝代：宋
体裁：七言绝句

仙衣云样拂轻缁，林下神情特地宜。妒妇津头风恐急，坏妆聊为变冰姿。
次韵秦会之题墨梅二首
作者：张子文
朝代：宋

南枝春色弄微温，记得清香扑酒尊。今日相逢隔烟雾，扬州残梦足销魂。长爱孤标似君子，不禁横行巧挤排。短幅离离乃遗像，至今寒蝶误飞来。
次韵秦会之题墨梅二首·其一
作者：张子文
朝代：宋
体裁：七言绝句

南枝春色弄微温，记得清香扑酒尊。今日相逢隔烟雾，扬州残梦足销魂。
次韵秦会之题墨梅二首·其二
作者：张子文
朝代：宋
体裁：七言绝句

长爱孤标似君子，不禁横行巧挤排。短幅离离乃遗像，至今寒蝶误飞来。
客居岭南
作者：张子龙
朝代：宋
体裁：五言律诗

天风吹白波，归客欲如何。炎国逢花早，春船载雨过。畏蛇焚瘿木，防蛊种衰荷。洞口商人妇，时时送夜歌。
白鸡冠花图
作者：张子龙
朝代：宋

鹿葱花尽凤仙空，一种奇葩色不同。似带冰霜归老笔，肯随篱落斗群雄。太平瑞映园林外，清白名归草木中。留向山窗伴幽独，半绡斜月五更风。
白鸡冠花图
作者：张子龙
朝代：宋

鹿葱花尽凤仙空，一种奇葩色不同。
似带冰霜归老笔，肯随篱落鬬群雄。
太平瑞映园林外，清白名归草木中。
留向山窗伴幽独，半绡斜月五更风。
碧筒
作者：张子龙
朝代：宋

翠作浮洼玉作觞，连蜷浮动玉生香。手中风露分炎国，窍里乾坤入醉乡。满座争誇赛鹦鹉，可人曾忆盖鸳鸯。江长月白空痕在，一夜花神怨索郎。
碧筒
作者：张子龙
朝代：宋

翠作浮漥玉作觞，连蜷浮动玉生香。
手中风露分炎国，窍裏干坤入醉乡。
满座争夸赛鹦鹉，可人曾忆盖鸳鸯。
江长月白空痕在，一夜花神怨索郎。
句
作者：张存
朝代：宋

当时不葬曹横墓，千古犹存方茂山。
题遗爱庙
作者：张孜
朝代：宋
体裁：七言律诗

天资忠义恶嚣华，贵不骄矜富不奢。忧国焦心谁别马，爱人忘己特埋蛇。封潘名易夷齐比，相楚功难禹稷加。寂寂阴灵何所在，庙门空掩夕阳斜。
句
作者：张孝友
朝代：宋

尽得资川真面目，元知楚国富江山。
句
作者：张孝和
朝代：宋

我是梦中传彩笔，欲书花叶寄朝云。
复友人上官藻
作者：张孝忠
朝代：宋

风递鸿音过故城，悲秋烈士不胜情。望穷云白生乡思，渴忆梅黄慰远征。尘蔽碧天飙未扫，榻悬残月梦难成。鲈肥却好君归去，千里如期倒屣迎。
復友人上官藻
作者：张孝忠
朝代：宋

风递鸿音过故城，悲秋烈士不胜情。
望穷云白生乡思，渴忆梅黄慰远征。
尘蔽碧天颷未扫，榻悬残月梦难成。
鲈肥却好君归去，千里如期倒屣迎。
杏花天·爱寻水竹添情况
作者：张孝忠
朝代：宋
体裁：词

爱寻水竹添情况。任云卧、溪边石上。衔杯乐圣成游荡。不为弓弯舞样。北湖迥、风飘彩舫。□笑击、冯夷薄相。致身福地何萧爽。莫道居夷太枉。
玉楼春·其二
作者：张孝忠
朝代：宋
体裁：词

看花随柳湖边去。似邂逅、水晶宫住。刘郎笔落惊风雨。酒社诗盟心许。玉关外、不辞马武。便好展、云霄稳步。郴江自绕郴山路。欲问功名何处。
玉楼春·绿波春早青烟暮
作者：张孝忠
朝代：宋
体裁：词

绿波春早青烟暮。翠幕船如天上去。深杯浊酒醉贤人，隔岸幽花怜静女。浮云散乱流萍聚。恨满韩张离合处。欲招骑龙帝乡人，来咏叉鱼春岸句。
破阵子·北湖次唐教授韵
作者：张孝忠
朝代：宋
体裁：词

占气中涵清淑，徵诗古富篇章。杖屦闲随鱼□乐，怀抱清如湖水凉。何殊吴越乡。风柳春容袅袅，水花月影汪汪。且把清尊浇磊磈，莫为浮名愁肺肠。星星白发长。
破阵子·占气中涵清淑
作者：张孝忠
朝代：宋

占气中涵清淑，征诗古富篇章。
杖屦闲随鱼□乐，怀抱清如湖水凉。
何殊吴越乡。
风柳春容袅袅，水花月影汪汪。
且把清尊浇磊磈，莫为浮名愁肺肠。
星星白发长。
菩萨蛮（即席次王华容韵）
作者：张孝忠
朝代：宋
体裁：词

娇红隐映花稍雾。金莲容与歌声度。得句写香笺。江山此意传。醉当春好处。不道因风絮。去并锦闱眠。青绫被底仙。
西江月·堂上簪缨交错
作者：张孝忠
朝代：宋
体裁：词

堂上簪缨交错，花间帘幕高张。与君一咏一飞觞。莫笑诗狂饮畅。满路光风转蕙，吟边宫柳斜行。新词妙绝动宫墙。紫诰黄麻天上。
过峡
作者：张孝忠
朝代：宋
体裁：五言绝句

出入黄牛峡，江声昼夜腾。猿啼愁不住，何日下彝陵。
过盱眙
作者：张孝忠
朝代：宋

淮海无波塞不尘，题诗因得吊遗民。山河信美今戎索，耆老虽存亦外臣。
过盱眙
作者：张孝忠
朝代：宋

淮海无波塞不尘，题诗因得弔遗民。
山河信美今戎索，耆老虽存亦外臣。
霜天晓角（汉阳王守席上）
作者：张孝忠
朝代：宋
体裁：词

楚山浮碧。江汉无终极。鄂渚几行云树，天何意、限南北。使君觞醉客。健倒曾何惜。三国英雄谁在，斜阳外、尽陈迹。
鹧鸪天·豆蔻梢头春意浓
作者：张孝忠
朝代：宋
体裁：词

豆蔻梢头春意浓。薄罗衫子柳腰风。人间乍识瑶池似，天上浑疑月殿空。眉黛小，髻云松。背人欲整又还慵。多应没个藏娇处，满镜桃花带雨红。
题富览亭
作者：张孝章
朝代：宋

碧瓦朱甍接翠崖，周回无地着纤埃。山从云脚断边出，水向天根尽处来。去蜀征帆轻渺渺，隔淮春树绿洄洄。偷閒一到尘襟涤，坐见星河落酒杯。
题富览亭
作者：张孝章
朝代：宋

碧瓦朱甍接翠崖，周迴无地着纤埃。
山从云脚断边出，水向天根尽处来。
去蜀征帆轻渺渺，隔淮春树绿洄洄。
偷閒一到尘襟涤，坐见星河落酒杯。
别袁昌州
作者：张孝芳
朝代：宋

昌元古佳郡，比屋谈经史。山冈叠翠屏，溪濑泻清泚。蓄为灵秀质，磊落出髦士。
别袁昌州
作者：张孝芳
朝代：宋

昌元古佳郡，比屋谈经史。
山冈迭翠屏，溪濑泻清泚。
蓄为灵秀质，磊落出髦士。
句
作者：张孝芳
朝代：宋

三十六峰天与寄，云间只欠我题诗。鸡骨埋灵塔，龙门□佛龛。发舟马头岸，驻车牛尾驿。
句·其一
作者：张孝芳
朝代：宋

三十六峰天与寄，云间只欠我题诗。
句·其三
作者：张孝芳
朝代：宋

发舟马头岸，驻车牛尾驿。
句·其二
作者：张孝芳
朝代：宋

鷄骨埋灵塔，龙门□佛龛。
句·其二
作者：张孝芳
朝代：宋

鸡骨埋灵塔，龙门□佛龛。
题义门胡氏华林书院
作者：张孝隆
朝代：宋
体裁：七言律诗

烟霞缥缈锁仙乡，万卷诗书一草堂。孝义声华辉北阙，门闾显赫耀南方。千寻瀑布侵肌冷，四季闲花扑鼻香。胜事人间无敌处，王公诗版砌虹梁。
挽赵秋晓
作者：张孺子
朝代：宋
体裁：五言律诗

早袖经纶手，归欤卧首阳。可怜心锦绣，不补帝衣裳。禄与名俱靳，身宜寿且康。互乡蒙子洁，闻讣重心伤。
丞相惠诗复次前韵
作者：张守
朝代：宋

学道居惭邴曼容，典刑今向海边逢。德容璞玉长涵润，才刃硎刀始瑩锋。养寿不忧潘鬓二，趣装行觐舜瞳重。期公展尽调元手，盛取勋名勒景钟。开函三复似南容，入眼清诗左右逢。绝唱自应开奥窔，全提谁敢触机锋。朱弦清越宜三叠，宝玉森罗富五重。袖手吟边无好句，冥搜空恨五更钟。
丞相惠诗复次前韵·其一
作者：张守
朝代：宋

学道居惭邴曼容，典刑今向海边逢。德容璞玉长涵润，才刃硎刀始瑩锋。养寿不忧潘鬓二，趣装行觐舜瞳重。期公展尽调元手，盛取勋名勒景钟。
丞相惠诗复次前韵·其一
作者：张守
朝代：宋
体裁：七言律诗

学道居惭邴曼容，典刑今向海边逢。德容璞玉长涵润，才刃硎刀始莹锋。养寿不忧潘鬓二，趣装行觐舜瞳重。期公展尽调元手，盛取勋名勒景钟。
丞相惠诗复次前韵·其二
作者：张守
朝代：宋

开函三复似南容，入眼清诗左右逢。绝唱自应开奥窔，全提谁敢触机锋。朱弦清越宜三叠，宝玉森罗富五重。袖手吟边无好句，冥搜空恨五更钟。
丞相惠诗復次前韵·其一
作者：张守
朝代：宋

学道居惭邴曼容，典刑今向海边逢。
德容璞玉长涵润，才刃硎刀始莹锋。
养寿不忧潘鬓二，趣装行觐舜瞳重。
期公展尽调元手，盛取勲名勒景钟。
丞相惠诗復次前韵·其二
作者：张守
朝代：宋

开函三復似南容，入眼清诗左右逢。
绝唱自应开奥窔，全提谁敢触机锋。
朱絃清越宜三迭，宝玉森罗富五重。
袖手吟边无好句，冥搜空恨五更钟。
丰岁行
作者：张守
朝代：宋

早禾饱熟收山场，晚禾硕茂青吐芒。
五风十雨作丰岁，一饱何以酬苍苍。
牛遭疠疫大半死，挽犁岂夸人力强。
妻儿翁媪共耕凿，勤劳有此一稔偿。
人言谷贱三农伤，我喜不乏三军粮。
邉骑长驱自送死，卒致一怒烦君王。
将军输忠士贾勇，献俘献捷来相望。
忍令战士有饥色，努力收敛输太仓。
勿言无以饱妻子，湏知饿死胜兵死。
丰岁行
作者：张守
朝代：宋

早禾饱熟收山场，晚禾硕茂青吐芒。五风十雨作丰岁，一饱何以酬苍苍。牛遭疠疫大半死，挽犁岂誇人力强。妻儿翁媪共耕凿，勤劳有此一稔偿。人言谷贱三农伤，我喜不乏三军粮。边骑长驱自送死，卒致一怒烦君王。将军输忠士贾勇，献俘献捷来相望。忍令战士有饥色，努力收敛输太仓。勿言无以饱妻子，须知饿死胜兵死。
久客感怀
作者：张守
朝代：宋

自笑行藏愧古人，归与有意坐长贫。霜毛不种自生鬓，云路无梯宁致身。春韭秋菘聊当肉，冬裘夏葛听悬鹑。何当即买扁舟去，醉兀五湖烟雨春。
久客感怀
作者：张守
朝代：宋

自笑行藏愧古人，归与有意坐长贫。
霜毛不种自生鬓，云路无梯宁致身。
春韮秋菘聊当肉，冬裘夏葛听悬鹑。
何当即买扁舟去，醉兀五湖烟雨春。
人惠方竹杖
作者：张守
朝代：宋

多病扶笻老自便，得君方竹更轻坚。
平生正以方为累，拟付山僧任削圆。
人惠方竹杖
作者：张守
朝代：宋

多病扶筇老自便，得君方竹更轻坚。平生正以方为累，拟付山僧任削圆。
伯恭侍郎自吴门谢事有诗和者无虑百馀人矣且命属和不可辞次韵
作者：张守
朝代：宋
体裁：七言律诗

沧江洗尽眼中埃，饱看江山句更裁。风引前旌如挽去，山迎归棹欲飞来。捐躯许国忧心在，袖手还家笑口开。应念龙钟豫章守，沉迷薄领日回回。
伯恭要赋芗林
作者：张守
朝代：宋

相门耆旧典刑余，戚里豪华习气除。
游遍云山行乐耳，种成香草赋归欤。
纫芳兰畹余幽佩，辟蠧芸堂有旧书。
奎画煌煌照林壑，只应门外看锋车。
伯恭要赋芗林
作者：张守
朝代：宋

相门耆旧典刑馀，戚里豪华习气除。游遍云山行乐耳，种成香草赋归欤。纫芳兰畹馀幽佩，辟蠹芸堂有旧书。奎画煌煌照林壑，只应门外看锋车。
余旧供观音比得蒋颖叔所传香山成道因缘叹仰灵异因为赞于后
作者：张守
朝代：宋

大哉观世音，愿力不思议。化身千百亿，于一刹那顷。香山大因缘，悯念苦海众。慈悲示修證，欲同到彼岸。受辱不退转，是乃忍辱仙。抉眼断两手，不啻弃涕唾。欻然千手眼，照用无边际。至人见与执，不在千手眼。向来弃去时，初无一毫欠。乃至以千记，我亦无赢馀。是故将示寂，还复本来相。犹如大虚空，云电或风霾。须臾各霁止，太虚自寥廓。我今仰灵踪，欢喜发洪愿。今生未丧世，誓愿永归依。更与见闻者，同登无上法。
余旧供观音比得蒋颖叔所传香山成道因缘叹仰灵异因为赞于后
作者：张守
朝代：宋

大哉观世音，愿力不思议。
化身千百亿，于一刹那顷。
香山大因缘，愍念苦海众。
慈悲示修证，欲同到彼岸。
受辱不退转，是乃忍辱仙。
抉眼断两手，不啻弃涕唾。
欻然千手眼，照用无边际。
至人见与执，不在千手眼。
向来弃去时，初无一毫欠。
乃至以千记，我亦无赢余。
是故将示寂，还復本来相。
犹如大虚空，云电或风霾。
须臾各霁止，太虚自寥廓。
我今仰灵踪，欢喜发洪愿。
今生未丧世，誓愿永归依。
更与见闻者，同登无上法。
僦居城南人皆笑其陋戏作因以自解
作者：张守
朝代：宋

纷纷甲第照清都，谁信蜗牛亦自庐。
未厌嚣尘聊近市，不湏高大拟容车。
窥床夜月陪清冷，入户风埃痛扫除。
丰屋从来招鬼瞰，却因容膝得安居。
僦居城南人皆笑其陋戏作因以自解
作者：张守
朝代：宋

纷纷甲第照清都，谁信蜗牛亦自庐。未厌嚣尘聊近市，不须高大拟容车。窥床夜月陪清冷，入户风埃痛扫除。丰屋从来招鬼瞰，却因容膝得安居。
元举希范见和佳篇皆有怀归之意颇合鄙趣因次元韵
作者：张守
朝代：宋

湖海关幽梦，峰峦想翠氛。
诗囊闲事业，禅衲旧知闻。
白简留任昉，玄文付子云。
飞潜俱有适，物理听羣分。
元举希范见和佳篇皆有怀归之意颇合鄙趣因次元韵
作者：张守
朝代：宋

湖海关幽梦，峰峦想翠氛。诗囊闲事业，禅衲旧知闻。白简留任昉，玄文付子云。飞潜俱有适，物理听群分。
兰室
作者：张守
朝代：宋
体裁：七言绝句

分得骚人九畹香，时人不服更幽芳。小窗低户维摩室，苒苒奇芬春昼长。
再和
作者：张守
朝代：宋

六花照老眼，令我喜欲颠。
顷刻万株玉，巧趁春风前。
伫立听风謡，诵言使君贤。
不事厨传饰，皇化忧不宣。
相见虽苍颜，妙语加韶妍。
小邦犹射鼠，安用弯黄肩。
再和
作者：张守
朝代：宋

六花照老眼，令我喜欲颠。顷刻万株玉，巧趁春风前。伫立听风谣，诵言使君贤。不事厨传饰，皇化忧不宣。相见虽苍颜，妙语加韶妍。小邦犹射鼠，安用弯黄肩。
再惠诗有学仙之意次前韵
作者：张守
朝代：宋

红尘飘转任吾年，羞媿丹砂葛稚川。
海上鼋鼍谁可驾，淮南鷄犬故能仙。
弃家似欲追梅福，琢句何妨学惠连。
待尔药炉丹就日，御风同访洞中天。
再惠诗有学仙之意次前韵
作者：张守
朝代：宋

红尘飘转任吾年，羞愧丹砂葛稚川。海上鼋鼍谁可驾，淮南鸡犬故能仙。弃家似欲追梅福，琢句何妨学惠连。待尔药炉丹就日，御风同访洞中天。
出郊奉祠
作者：张守
朝代：宋

薄雾林花润，微风沙水清。
鸿归心共远，鸥泛眼偏明。
寸禄秋毫累，分阴尺璧轻。
沧浪端可濯，藿食了余生。
出郊奉祠
作者：张守
朝代：宋

薄雾林花润，微风沙水清。鸿归心共远，鸥泛眼偏明。寸禄秋毫累，分阴尺璧轻。沧浪端可濯，藿食了馀生。
又诗有卜荆溪之意雅合鄙怀因次韵二首
作者：张守
朝代：宋

短檠心醉养生篇，拟筑高峰看逝川。野性合休林下鞅，枯肠常愧饮中仙。化羝未是左元放，檄虎先烦顾少连。何处羽衣从漫汗，君山千仞水如天。心醉微言九九篇，浩如沧海翕支川。著书柱史家传道，辟谷留侯世学仙。蠹简倦推三豕渡，长弓那解两禽连。极知无用宜幽隐，杜曲无田拟问天。
又诗有卜荆溪之意雅合鄙怀因次韵二首·其一
作者：张守
朝代：宋
体裁：七言律诗

短檠心醉养生篇，拟筑高峰看逝川。野性合休林下鞅，枯肠常愧饮中仙。化羝未是左元放，檄虎先烦顾少连。何处羽衣从漫汗，君山千仞水如天。
又诗有卜荆溪之意雅合鄙怀因次韵二首·其二
作者：张守
朝代：宋

心醉微言九九篇，浩如沧海翕支川。
着书柱史家传道，辟谷留侯世学僊。
蠧简倦推三豕渡，长弓那解两禽连。
极知无用宜幽隐，杜曲无田拟问天。
又诗有卜荆溪之意雅合鄙怀因次韵二首·其二
作者：张守
朝代：宋

心醉微言九九篇，浩如沧海翕支川。著书柱史家传道，辟谷留侯世学仙。蠹简倦推三豕渡，长弓那解两禽连。极知无用宜幽隐，杜曲无田拟问天。
友人惠猩猩毛笔一枝秃甚作诗戏之
作者：张守
朝代：宋

猩毛意重鹅毛赠，老不中书一怅然。宜付削毫贫郑灼，政堪握笔晋僧虔。判冥即合防抛失，瘗冢宁甘便弃捐。瓦研蓬窗吾臭味，秃翁相对且忘年。
友人惠猩猩毛笔一枝秃甚作诗戏之
作者：张守
朝代：宋

猩毛意重鹅毛赠，老不中书一怅然。
宜付削毫贫郑灼，政堪握笔晋僧虔。
判冥即合防抛失，瘗塜宁甘便弃捐。
瓦研蓬窗吾臭味，秃翁相对且忘年。
双莲阁
作者：张守
朝代：宋
体裁：七言绝句

小阁幽深枕浅波，直疑湘水见英娥。不将诗酒频料理，奈此风前二妙何。
和人晚秋白菊
作者：张守
朝代：宋

溥溥清露洗残粧，静倚疏篱暗吐芳。
不逐黄花候秋节，笑看殷叶陨风霜。
寒潭谁致南阳种，晚景宜登靖节堂。
我对冰姿赓雪唱，骑骡无计度飞黄。
和人晚秋白菊
作者：张守
朝代：宋

漙漙清露洗残妆，静倚疏篱暗吐芳。不逐黄花候秋节，笑看殷叶陨风霜。寒潭谁致南阳种，晚景宜登靖节堂。我对冰姿赓雪唱，骑骡无计度飞黄。
和族叔祖古风
作者：张守
朝代：宋
体裁：古风

去年谢病辞黄屋，夜夜乡心梦相续。今年罢郡理菟裘，喜在家庭厕兰玉。阿翁年德冠吾宗，时亲典刑听约束。怀奇终待玉三献，世路不堪珠九曲。爱酒惟忧北海空，居贫不作扬雄逐。如何蔬粝肯淹留，不为盘餐为宗族。忘怀一醉见天真，穷达宁烦詹尹卜。归作长歌写悲壮，千载骚人可奴仆。客星在天翁莫愁，赫赫太阳升若木。
和曾宏父告别兼简幕属
作者：张守
朝代：宋

奉诏辞北阙，把麾到南州。向来政已拙，老去语更偷。条教虽屡下，疮痍何时瘳。犹喜豺虎息，稍解圣主忧。英英幕中彦，红蕖汎清流。袖手听婉画，药石兼珍羞。衰迟樗栎姿，万一桑榆收。吾人南丰秀，未应仄席求。飘泊乘别车，惠然肯来游。周旋见家规，会合非人谋。清诗日砻琢，不厌枯肠搜。束书赴嘉招，掉臂不我留。我无青玉案，何以报所投。从兹谢泪洳，龙门看吞舟。
和曾宏父告别兼简幕属
作者：张守
朝代：宋

奉诏辞北阙，把麾到南州。
向来政已拙，老去语更偷。
条教虽屡下，疮痍何时瘳。
犹喜豺虎息，稍解圣主忧。
英英幕中彦，红蕖泛清流。
袖手听婉画，药石兼珍羞。
衰迟樗栎姿，万一桑榆收。
吾人南丰秀，未应仄席求。
飘泊乘别车，惠然肯来游。
周旋见家规，会合非人谋。
清诗日砻琢，不厌枯肠捜。
束书赴嘉招，掉臂不我留。
我无青玉案，何以报所投。
从兹谢泪洳，龙门看吞舟。
和王岩起惠二诗
作者：张守
朝代：宋

频年分将阃，那敢厌粗官。花著双眸暗，霜侵两鬓残。四郊才罢警，七泽忽忧乾。未报君恩重，清高愧伯鸾。胜流还入幕，贤否数嘉宾。婉画无遗虑，佳言更可人。中郎才简亮，开府句清新。渌水称佳丽，于今不足云。
和王岩起惠二诗·其一
作者：张守
朝代：宋

频年分将阃，那敢厌粗官。
花着双眸暗，霜侵两鬓残。
四郊才罢警，七泽忽忧干。
未报君恩重，清高愧伯鸾。
和王岩起惠二诗·其一
作者：张守
朝代：宋

频年分将阃，那敢厌粗官。花著双眸暗，霜侵两鬓残。四郊才罢警，七泽忽忧乾。未报君恩重，清高愧伯鸾。
和王岩起惠二诗·其二
作者：张守
朝代：宋
体裁：五言律诗

胜流还入幕，贤否数嘉宾。婉画无遗虑，佳言更可人。中郎才简亮，开府句清新。渌水称佳丽，于今不足云。
和答少伊
作者：张守
朝代：宋
体裁：五言律诗

秋雨厌烦浊，清诗静垢氛。向来佳句法，不遣俗人闻。和气回霜简，闲心付岭云。只应明主眷，符水未容分。
和答诸兄弟四首
作者：张守
朝代：宋

昔向丹墀侍玉轩，略无裨补发苍然。元非食肉封侯相，合抱遗经老玉川。三州皇化未能宣，山水清奇记九仙。白首弟兄长挂梦，喜听夜雨对床眠。门对芙渠碧沼清，萧萧五柳似渊明。远听林壑风鸣籁，戏看儿童草鼓筝。通塞升沈亦偶然，山林高卧更称贤。似闻小筑西湖上，择胜浑输一著先。
和答诸兄弟四首·其一
作者：张守
朝代：宋

昔向丹墀侍玉轩，略无裨补发苍然。元非食肉封侯相，合抱遗经老玉川。
和答诸兄弟四首·其一
作者：张守
朝代：宋

昔向丹墀侍玉轩，略无裨补髪苍然。
元非食肉封侯相，合抱遗经老玉川。
和答诸兄弟四首·其三
作者：张守
朝代：宋
体裁：七言绝句

门对芙渠碧沼清，萧萧五柳似渊明。远听林壑风鸣籁，戏看儿童草鼓筝。
和答诸兄弟四首·其二
作者：张守
朝代：宋
体裁：七言绝句

三州皇化未能宣，山水清奇记九仙。白首弟兄长挂梦，喜听夜雨对床眠。
和答诸兄弟四首·其四
作者：张守
朝代：宋

通塞升沈亦偶然，山林高卧更称贤。
似闻小筑西湖上，择胜浑输一着先。
和答诸兄弟四首·其四
作者：张守
朝代：宋

通塞升沈亦偶然，山林高卧更称贤。似闻小筑西湖上，择胜浑输一著先。
和答钱文高四首
作者：张守
朝代：宋

闭门不复过高轩，梦蝶悠扬栩栩然。睡起杖藜经略彴，静看鸥鹭浴晴川。毣毣精思愧鲍宣，如如不动契金仙。回观争夺纷华地，已老吴蚕不复眠。迹抛朝市不妨清，心照空华故自明。但忆沧浪时鼓枻，肯从金谷听鸣筝。觅句高攀孟浩然，藏经远慕汉韦贤。深林小隐成幽趣，我得为邻愧子先。
和答钱文高四首·其一
作者：张守
朝代：宋

闭门不复过高轩，梦蝶悠扬栩栩然。睡起杖藜经略彴，静看鸥鹭浴晴川。
和答钱文高四首·其一
作者：张守
朝代：宋

闭门不復过高轩，梦蝶悠扬栩栩然。
睡起杖藜经略彴，静看鸥鹭浴晴川。
和答钱文高四首·其三
作者：张守
朝代：宋
体裁：七言绝句

迹抛朝市不妨清，心照空华故自明。但忆沧浪时鼓枻，肯从金谷听鸣筝。
和答钱文高四首·其二
作者：张守
朝代：宋

毣毣精思愧鲍宣，如如不动契金仙。回观争夺纷华地，已老吴蚕不复眠。
和答钱文高四首·其二
作者：张守
朝代：宋

毣毣精思愧鲍宣，如如不动契金仙。
回观争夺纷华地，已老吴蚕不復眠。
和答钱文高四首·其四
作者：张守
朝代：宋

觅句高攀孟浩然，藏经远慕汉韦贤。深林小隐成幽趣，我得为邻愧子先。
和答钱文高四首·其四
作者：张守
朝代：宋

觅句高攀孟浩然，藏经远慕汉韦贤。
深林小隐成幽趣，我得为隣愧子先。
四达亭
作者：张守
朝代：宋

胸中浩无旁，吞纳九云梦。高怀有所寄，亭中亦空洞。凉月侵风棂，寒烟逼晓栋。达人意有馀，未许俗子共。
四达亭
作者：张守
朝代：宋

胸中浩无旁，吞纳九云梦。
高怀有所寄，亭中亦空洞。
凉月侵风櫺，寒烟逼晓栋。
达人意有余，未许俗子共。
圭沼
作者：张守
朝代：宋

方锐新池卧介圭，水光如玉夜腾辉。
不应只作韩侯觐，更喜姬公着衮衣。
圭沼
作者：张守
朝代：宋

方锐新池卧介圭，水光如玉夜腾辉。不应只作韩侯觐，更喜姬公著衮衣。
夜坐观书
作者：张守
朝代：宋

青灯只影夜迢迢，赖有尘编洗郁陶。此事长惭作吏废，少功又笑为儒劳。行藏老骥思千里，用否九牛亡一毛。端为鲈鱼挽幽兴，拟飞烟艇破秋涛。
夜坐观书
作者：张守
朝代：宋

青灯隻影夜迢迢，赖有尘编洗郁陶。
此事长惭作吏废，少功又笑为儒劳。
行藏老骥思千里，用否九牛亡一毛。
端为鲈鱼挽幽兴，拟飞烟艇破秋涛。
姚志道有书辄不借戏呈
作者：张守
朝代：宋

我来春未动，兀坐秋忽老。
客怀饱世味，尘土不容澡。
尚余笔砚癖，俯仰半华皓。
中年得异书，夜讽或至卯。
尔来口生棘，妙语时耳剽。
故人吾臭味，囊帙富缃缥。
什袭秘不传，凛若璧在赵。
念兹访遗逸，从人掇残藁。
何当发其藏，囷廪一倾倒。
穷途百态恶，归思疾飞鸟。
终当馈所有，共此绝代宝。
岁晚同吟哦，乘风上蓬岛。
姚志道有书辄不借戏呈
作者：张守
朝代：宋

我来春未动，兀坐秋忽老。客怀饱世味，尘土不容澡。尚馀笔砚癖，俯仰半华皓。中年得异书，夜讽或至卯。尔来口生棘，妙语时耳剽。故人吾臭味，囊帙富缃缥。什袭秘不传，凛若璧在赵。念兹访遗逸，从人掇残藁。何当发其藏，囷廪一倾倒。穷途百态恶，归思疾飞鸟。终当馈所有，共此绝代宝。岁晚同吟哦，乘风上蓬岛。
婢子翻羮
作者：张守
朝代：宋

杯羮卓午荐朝餐，一饱龟肠亦尔难。
穷鬼还来调韩愈，夫人真欲试刘寛。
尚余食案韭三种，早悟官亭鲙两盘。
传语厨人莫轑釡，不应饿死悔儒冠。
婢子翻羹
作者：张守
朝代：宋

杯羹卓午荐朝餐，一饱龟肠亦尔难。穷鬼还来调韩愈，夫人真欲试刘宽。尚馀食案韭三种，早悟官亭鲙两盘。传语厨人莫轑釜，不应饿死悔儒冠。
客居坐无茵褥宾至常苦之戏作
作者：张守
朝代：宋

广文坐客寒无毡，少陵人来坐马鞯。胸中富等千户侯，不使囊中馀一钱。嗟予久客贫到骨，兀坐长恐藜床穿。才名未踏两公阈，穷愁何遽容争先。画饼端知不糊口，笔耕辄亦遭无年。愧无文茵荐佳客，促膝危坐如寒蝉。君不见汉朝博士能说经，五十馀席输戴凭。又不见袁尚索席藉冻地，不意头颅行万里。空榻萧然亦安稳，得失荣枯付天理。金狨覆鞍容坠伤，祸福由来相伏倚。
客居坐无茵褥宾至常苦之戏作
作者：张守
朝代：宋

广文坐客寒无氊，少陵人来坐马鞯。
胸中富等千户侯，不使囊中余一钱。
嗟予久客贫到骨，兀坐长恐藜床穿。
才名未踏两公阈，穷愁何遽容争先。
画饼端知不餬口，笔耕辄亦遭无年。
媿无文茵荐佳客，促膝危坐如寒蝉。
君不见汉朝博士能说经，五十余席输戴凭。
又不见袁尚索席藉冻地，不意头颅行万里。
空榻萧然亦安穏，得失荣枯付天理。
金狨覆鞍容坠伤，祸福由来相伏倚。
客居闻雁有感
作者：张守
朝代：宋

涎涎社燕尾，嗈嗈霜雁声。两物巧相避，寸阴不得停。我来燕未归，倏见雁南征。客游何当还，节物凛可惊。哀歌抚长铗，独夜羞短檠。念营堂上巢，愧尔飞冥冥。
客居闻雁有感
作者：张守
朝代：宋

涎涎社燕尾，嗈嗈霜雁声。
两物巧相避，寸阴不得停。
我来燕未归，倐见雁南征。
客游何当还，节物凛可惊。
哀歌抚长铗，独夜羞短檠。
念营堂上巢，愧尔飞冥冥。
客居闻雁有感
作者：张守
朝代：宋
体裁：古风

涏涏社燕尾，嗈嗈霜雁声。两物巧相避，寸阴不得停。我来燕未归，倏见雁南征。客游何当还，节物凛可惊。哀歌抚长铗，独夜羞短檠。念营堂上巢，愧尔飞冥冥。
岚光台
作者：张守
朝代：宋
体裁：古风

云山屹长空，烟水湛深渌。筑台万象表，领略在吾目。凝岚翠欲流，烟光炯堪掬。尽洗缨上尘，长照杯中醁。
席大光邀同赋墨梅花
作者：张守
朝代：宋

镂冰斲雪赋精神，不受丹青一点尘。施粉故应嫌太白，谩凭水墨见天真。骚人洗砚试松烟，造化炉锤贮笔端。春破南枝入诗眼，句成祇许画中看。笑挥墨妙当铅华，真是天然玉雪花。月冷霜清春不管，一枝寒影堕溪斜。墨白何妨俗眼疑，写真妙处足天机。横斜疏影黄昏月，貌尽西湖处士诗。墨竹文翁旧写真，墨梅颜子更超群。我家幸有筼筜谷，乞取冰姿伴此君。故园雪树想彫零，却向毫端见典型。梦破江南愁绝处，前村烟迥雨冥冥。
席大光邀同赋墨梅花·其一
作者：张守
朝代：宋

镂冰斲雪赋精神，不受丹青一点尘。施粉故应嫌太白，谩凭水墨见天真。
席大光邀同赋墨梅花·其一
作者：张守
朝代：宋

镂冰斵雪赋精神，不受丹青一点尘。
施粉故应嫌太白，谩凭水墨见天真。
席大光邀同赋墨梅花·其三
作者：张守
朝代：宋
体裁：七言绝句

笑挥墨妙当铅华，真是天然玉雪花。月冷霜清春不管，一枝寒影堕溪斜。
席大光邀同赋墨梅花·其二
作者：张守
朝代：宋

骚人洗砚试松烟，造化炉锤贮笔端。春破南枝入诗眼，句成祇许画中看。
席大光邀同赋墨梅花·其二
作者：张守
朝代：宋

骚人洗砚试松烟，造化鑪锤贮笔端。
春破南枝入诗眼，句成祇许画中看。
席大光邀同赋墨梅花·其五
作者：张守
朝代：宋

墨竹文翁旧写真，墨梅颜子更超群。我家幸有筼筜谷，乞取冰姿伴此君。
席大光邀同赋墨梅花·其五
作者：张守
朝代：宋

墨竹文翁旧写真，墨梅颜子更超群。
我家幸有篔筜谷，乞取冰姿伴此君。
席大光邀同赋墨梅花·其六
作者：张守
朝代：宋

故园雪树想彫零，却向毫端见典型。梦破江南愁绝处，前村烟迥雨冥冥。
席大光邀同赋墨梅花·其六
作者：张守
朝代：宋

故园雪树想雕零，却向毫端见典型。
梦破江南愁绝处，前村烟迥雨冥冥。
席大光邀同赋墨梅花·其四
作者：张守
朝代：宋
体裁：七言绝句

墨白何妨俗眼疑，写真妙处足天机。横斜疏影黄昏月，貌尽西湖处士诗。
常山神祠
作者：张守
朝代：宋

篮舆破霜晓，驾言郡城南。
云山为好色，风日仍清酣。
古祠据山腹，深堂静潭潭。
我来何所祷，祸福久已谙。
顽冥亦天资，乞灵漫怀惭。
同来得我軰，胜处思穷探。
爽气排俗虑，浊醪侑清谈。
卧碑一拂拭，古镜开尘函。
斯人已仙去，寒泉独清甘。
扶藜山崷崒，放目窥浑涵。
前瞻羣峰翔，九僊驻飞骖。
后俯归路迷，城郭埋烟岚。
平生丘壑姿，回首不我堪。
归来耿不寐，青灯对书龛。
常山神祠
作者：张守
朝代：宋

篮舆破霜晓，驾言郡城南。云山为好色，风日仍清酣。古祠据山腹，深堂静潭潭。我来何所祷，祸福久已谙。顽冥亦天资，乞灵漫怀惭。同来得我辈，胜处思穷探。爽气排俗虑，浊醪侑清谈。卧碑一拂拭，古镜开尘函。斯人已仙去，寒泉独清甘。扶藜山崷崒，放目窥浑涵。前瞻群峰翔，九仙驻飞骖。后俯归路迷，城郭埋烟岚。平生丘壑姿，回首不我堪。归来耿不寐，青灯对书龛。
建炎丞相吕忠穆公退老堂诗
作者：张守
朝代：宋

大老归周庆有源，中兴吾宋属云孙。五龙夹日三辰正，一虎当溪百兽奔。何事云山遽招隐，向来金鼎厌调元。追锋早晚求黄发，三径还荒靖节园。闻道抽身向急流，海边暂舣济川舟。功存社稷推元老，人向渔樵识故侯。绿野江山供笑傲，赤松俦侣伴淹留。闲棋小酌怀畴昔，清梦时追杖履游。
建炎丞相吕忠穆公退老堂诗·其一
作者：张守
朝代：宋

大老归周庆有源，中兴吾宋属云孙。五龙夹日三辰正，一虎当溪百兽奔。何事云山遽招隐，向来金鼎厌调元。追锋早晚求黄发，三径还荒靖节园。
建炎丞相吕忠穆公退老堂诗·其一
作者：张守
朝代：宋

大老归周庆有源，中兴吾宋属云孙。
五龙夹日三辰正，一虎当溪百兽奔。
何事云山遽招隐，向来金鼎厌调元。
追锋早晚求黄髪，三径还荒靖节园。
建炎丞相吕忠穆公退老堂诗·其二
作者：张守
朝代：宋
体裁：七言律诗

闻道抽身向急流，海边暂舣济川舟。功存社稷推元老，人向渔樵识故侯。绿野江山供笑傲，赤松俦侣伴淹留。闲棋小酌怀畴昔，清梦时追杖履游。
张子华作诗误用事有诗讼其过因次元韵
作者：张守
朝代：宋

咳唾成诗未许攀，腹中应着绮千端。
画蛇思巧因饶足，倚马才高肯驻鞍。
割肉固非方朔社，蒸壶曾入老卢盘。
小瑕不揜千金璧，能事宁容俗眼看。
张子华作诗误用事有诗讼其过因次元韵
作者：张守
朝代：宋

咳唾成诗未许攀，腹中应著绮千端。画蛇思巧因饶足，倚马才高肯驻鞍。割肉固非方朔社，蒸壶曾入老卢盘。小瑕不掩千金璧，能事宁容俗眼看。
张子华屡为唱篇有诗要予为首唱次韵谢之二首
作者：张守
朝代：宋

百篇无一可讥评，落纸银钩慕伯英。足蹇向来甘后乘，敌勍真合避先声。探骊君每珠先获，类鹜吾惭鹄不成。十五大都须赵璧，无劳鼠璞换秦城。诗名宗党不虚传，又复舂容见大篇。李蔡名甘居广下，照邻文合在杨前。盘斜敢下长鲸钓，引路须烦老骥先。纸贵韦郎一千首，不妨频觅浣花笺。
张子华屡为唱篇有诗要予为首唱次韵谢之二首·其一
作者：张守
朝代：宋

百篇无一可讥评，落纸银鈎慕伯英。
足蹇向来甘后乘，敌勍真合避先声。
探骊君每珠先获，类鹜吾惭鹄不成。
十五大都须赵璧，无劳鼠璞换秦城。
张子华屡为唱篇有诗要予为首唱次韵谢之二首·其一
作者：张守
朝代：宋

百篇无一可讥评，落纸银钩慕伯英。足蹇向来甘后乘，敌勍真合避先声。探骊君每珠先获，类鹜吾惭鹄不成。十五大都须赵璧，无劳鼠璞换秦城。
张子华屡为唱篇有诗要予为首唱次韵谢之二首·其二
作者：张守
朝代：宋

诗名宗党不虚传，又复舂容见大篇。李蔡名甘居广下，照邻文合在杨前。盘斜敢下长鲸钓，引路须烦老骥先。纸贵韦郎一千首，不妨频觅浣花笺。
张子华屡为唱篇有诗要予为首唱次韵谢之二首·其二
作者：张守
朝代：宋

诗名宗党不虚传，又復舂容见大篇。
李蔡名甘居广下，照隣文合在杨前。
盘斜敢下长鲸钓，引路须烦老骥先。
纸贵韦郎一千首，不妨频觅浣花笺。
惠彦光挽词
作者：张守
朝代：宋

声驰太学俊游先，膏火穷年味绝编。百战收名丹桂籍，一麾送老白云边。心闲要路门无辙，岁恶穷阎爨有烟。全福略无毫发恨，更馀身后一经传。
惠彦光挽词
作者：张守
朝代：宋

声驰太学俊游先，膏火穷年味绝编。
百战收名丹桂籍，一麾送老白云边。
心闲要路门无辙，岁恶穷阎爨有烟。
全福略无毫髪恨，更余身后一经传。
戏题四老堂十首
作者：张守
朝代：宋

四老堂中四老人，饱经丧乱始收身。苍颜鹤发团栾坐，知是时平有幸民。兄弟当年七业兴，精神如鹤齿如冰。升沈存没今如许，且作随堂粥饭僧。已是平头六十人，江湖身老寸心存。明窗净几翻经卷，深炷炉香答主恩。一派荆溪过枕前，喜从人境得幽偏。直疑身在烟波上，卧送飞帆落照边。堂后堂前竹与梅，老人多半手亲栽。何时更作闲花草，亦遣群芳次第开。四时花草逐时新，衮衮年华过眼频。景物无穷人自老，新花应解笑迎人。系舟长傍柳堤阴，曳杖时穿竹径深。薙草浇花课僮仆，更无馀事可关心。多病经时不著冠，岸巾长对倦云闲。年来衰谢交游绝，靖节柴门不用关。鹤养丹成鹿养茸，群呦对舞傍衰慵。待看仙骨他年就，同访蓬莱第一峰。商岭偷生计已疏，橘中乐事亦区区。洛阳耆旧今黄壤，会有人传四老图。
戏题四老堂十首·其一
作者：张守
朝代：宋

四老堂中四老人，饱经丧乱始收身。苍颜鹤发团栾坐，知是时平有幸民。
戏题四老堂十首·其一
作者：张守
朝代：宋

四老堂中四老人，饱经丧乱始收身。
苍颜鹤髪团栾坐，知是时平有幸民。
戏题四老堂十首·其七
作者：张守
朝代：宋

系舟长傍柳堤阴，曳杖时穿竹径深。薙草浇花课僮仆，更无馀事可关心。
戏题四老堂十首·其七
作者：张守
朝代：宋

繫舟长傍柳堤阴，曳杖时穿竹径深。
薙草浇花课僮仆，更无余事可关心。
戏题四老堂十首·其三
作者：张守
朝代：宋
体裁：七言绝句

已是平头六十人，江湖身老寸心存。明窗净几翻经卷，深炷炉香答主恩。
戏题四老堂十首·其九
作者：张守
朝代：宋

鹤养丹成鹿养茸，羣呦对舞傍衰慵。
待看仙骨他年就，同访蓬莱第一峰。
戏题四老堂十首·其九
作者：张守
朝代：宋

鹤养丹成鹿养茸，群呦对舞傍衰慵。待看仙骨他年就，同访蓬莱第一峰。
戏题四老堂十首·其二
作者：张守
朝代：宋
体裁：七言绝句

兄弟当年七业兴，精神如鹤齿如冰。升沈存没今如许，且作随堂粥饭僧。
戏题四老堂十首·其五
作者：张守
朝代：宋

堂后堂前竹与梅，老人多半手亲栽。
何时更作闲花草，亦遣羣芳次第开。
戏题四老堂十首·其五
作者：张守
朝代：宋

堂后堂前竹与梅，老人多半手亲栽。何时更作闲花草，亦遣群芳次第开。
戏题四老堂十首·其八
作者：张守
朝代：宋

多病经时不着冠，岸巾长对倦云闲。
年来衰谢交游绝，靖节柴门不用关。
戏题四老堂十首·其八
作者：张守
朝代：宋

多病经时不著冠，岸巾长对倦云闲。年来衰谢交游绝，靖节柴门不用关。
戏题四老堂十首·其六
作者：张守
朝代：宋
体裁：七言绝句

四时花草逐时新，衮衮年华过眼频。景物无穷人自老，新花应解笑迎人。
戏题四老堂十首·其十
作者：张守
朝代：宋
体裁：七言绝句

商岭偷生计已疏，橘中乐事亦区区。洛阳耆旧今黄壤，会有人传四老图。
戏题四老堂十首·其四
作者：张守
朝代：宋
体裁：七言绝句

一派荆溪过枕前，喜从人境得幽偏。直疑身在烟波上，卧送飞帆落照边。
抚属游君病起惠诗次韵
作者：张守
朝代：宋

蛇影沉杯裏，牛鸣震坐傍。
晦明生疠疫，神物护忠良。
喜復神明旧，闲宜日月长。
关心一枰上，黑白已分行。
抚属游君病起惠诗次韵
作者：张守
朝代：宋

蛇影沉杯里，牛鸣震坐傍。晦明生疠疫，神物护忠良。喜复神明旧，闲宜日月长。关心一枰上，黑白已分行。
方时敏倅浚归浙江待次送行
作者：张守
朝代：宋

嶷嶷玄英孙，闻风自鄞川。朅来苕霅间，王事亦复联。相遇一倾盖，论交即忘年。开口见城府，落笔生云烟。寻春五亭岸，钓月双溪船。杯行各酣适，箕踞忘拘牵。放辞发奇伟，搜句穷镵镌。我时怯欲降，退壁常自坚。俯首试外台，一矢双雕连。联镳仲与季，三秀来差肩。群隽为辟易，拱手不敢前。折箠破大敌，未足烦戈鋋。风低忽垂翅，信命付诸天。公飞东阳舄，我访兰亭贤。双鱼数流问，五马方荐延。摄事古山阴，晤语复粲然。禅心扣空寂，蔬饭捐荤膻。一洗尽玷缺，皎皎尺璧圆。继从甘陵游，假道仍周旋。飘零我蓬转，渠敢自意全。邂逅凤凰阙，公亦仍迍邅。宦学旧辈行，金狨覆文鞯。以及后来秀，青云各联翩。公方驾别车，去即三山巅。俟期下吴越，寄迹无一廛。尚及秋风残，饱脍鲈鱼鲜。我陋不足数，生理亦可怜。尔来犯不韪，策足英俊躔。文羞白羽扇，中岂青铜钱。家风故不恶，蹇步徒加鞭。迷途得蹭蹬，奄奄如寒蝉。别公起归思，端欲驱其先。经营一囊粟，攀附嗟无缘。擿耳听知音，拂拭朱丝弦。一札行亦驰，两桨定复还。阔步白玉堂，一挥笔如椽。
方时敏倅浚归浙江待次送行
作者：张守
朝代：宋

嶷嶷玄英孙，闻风自鄞川。
朅来苕霅间，王事亦復联。
相遇一倾盖，论交即忘年。
开口见城府，落笔生云烟。
寻春五亭岸，钓月双溪船。
杯行各酣适，箕踞忘拘牵。
放辞发奇伟，捜句穷镵镌。
我时怯欲降，退壁常自坚。
俯首试外台，一矢双鵰连。
联镳仲与季，三秀来差肩。
羣隽为辟易，拱手不敢前。
折棰破大敌，未足烦戈鋋。
风低忽垂翅，信命付诸天。
公飞东阳舄，我访兰亭贤。
双鱼数流问，五马方荐延。
摄事古山阴，晤语復粲然。
禅心扣空寂，蔬饭捐荤羶。
一洗尽玷缺，皎皎尺璧圆。
继从甘陵游，假道仍周旋。
飘零我蓬转，渠敢自意全。
邂逅凤凰阙，公亦仍迍邅。
宦学旧軰行，金狨覆文鞯。
以及后来秀，青云各联翩。
公方驾别车，去即三山巅。
俟期下吴越，寄迹无一廛。
尚及秋风残，饱脍鲈鱼鲜。
我陋不足数，生理亦可怜。
尔来犯不韪，策足英俊躔。
文羞白羽扇，中岂青铜钱。
家风故不恶，蹇步徒加鞭。
迷途得蹭蹬，奄奄如寒蝉。
别公起归思，端欲驱其先。
经营一囊粟，攀附嗟无缘。
擿耳听知音，拂拭朱丝絃。
一札行亦驰，两桨定復还。
阔步白玉堂，一挥笔如椽。
族叔祖示四绝句次韵
作者：张守
朝代：宋

摧颓病鹤怕乘轩，归路风帆任渺然。环堵故能容两膝，扫除荒径老斜川。不乐从军学仲宣，那能辟谷慕飞仙。直缘衰病干明主，乞得南窗一觉眠。衰怀底物能陶写，社舞村歌眼暂明。谁似玉人供巧笑，不劳长笛与哀筝。追陪杖履已悠然，把玩诗篇更觉贤。局上频烦问瓜葛，吟边端不敢争先。
族叔祖示四绝句次韵·其一
作者：张守
朝代：宋

摧頽病鹤怕乘轩，归路风帆任渺然。
环堵故能容两膝，扫除荒径老斜川。
族叔祖示四绝句次韵·其一
作者：张守
朝代：宋

摧颓病鹤怕乘轩，归路风帆任渺然。环堵故能容两膝，扫除荒径老斜川。
族叔祖示四绝句次韵·其三
作者：张守
朝代：宋
体裁：七言绝句

衰怀底物能陶写，社舞村歌眼暂明。谁似玉人供巧笑，不劳长笛与哀筝。
族叔祖示四绝句次韵·其二
作者：张守
朝代：宋

不乐从军学仲宣，那能辟谷慕飞仙。直缘衰病干明主，乞得南窗一觉眠。
族叔祖示四绝句次韵·其二
作者：张守
朝代：宋

不乐从军学仲宣，那能辟谷慕飞僊。
直缘衰病干明主，乞得南窗一觉眠。
族叔祖示四绝句次韵·其四
作者：张守
朝代：宋
体裁：七言绝句

追陪杖履已悠然，把玩诗篇更觉贤。局上频烦问瓜葛，吟边端不敢争先。
早秋书事
作者：张守
朝代：宋

江城暑退叶惊秋，环堵萧萧草树幽。
扫净尘心清似水，静看人态曲如鈎。
一尊楚醴醇无敌，半榻湘波冷欲流。
午枕日斜呼不省，梦魂还上五湖舟。
早秋书事
作者：张守
朝代：宋

江城暑退叶惊秋，环堵萧萧草树幽。扫净尘心清似水，静看人态曲如钩。一尊楚醴醇无敌，半榻湘波冷欲流。午枕日斜呼不省，梦魂还上五湖舟。
春晚即事
作者：张守
朝代：宋

风条日萼半披残，不用登临意惘然。宿麦吐芒风卷浪，垂杨吹絮暖生烟。送春莺友分明语，并水凫雏取次眠。触眼风光浑有味，人生行乐且加鞭。
春晚即事
作者：张守
朝代：宋

风条日萼半披残，不用登临意惘然。
宿麦吐芒风卷浪，垂杨吹絮暖生烟。
送春莺友分明语，并水鳬雏取次眠。
触眼风光浑有味，人生行乐且加鞭。
晚霁独坐戏呈周元举刘希范许少伊同舍诸兄二首
作者：张守
朝代：宋

吏散无人迹，风回扫积氛。虚凉檐际得，远响静中闻。树色深留暝，炉烟细袅云。此间应有句，端合与君分。疾风回急雨，碧瓦散晴氛。幽趣何人共，微吟得自闻。扶筇翻倦鸟，岸帻送归云。病恼新凉夕，孤斟负十分。
晚霁独坐戏呈周元举刘希范许少伊同舍诸兄二首·其一
作者：张守
朝代：宋
体裁：五言律诗

吏散无人迹，风回扫积氛。虚凉檐际得，远响静中闻。树色深留暝，炉烟细袅云。此间应有句，端合与君分。
晚霁独坐戏呈周元举刘希范许少伊同舍诸兄二首·其二
作者：张守
朝代：宋

疾风回急雨，碧瓦散晴氛。幽趣何人共，微吟得自闻。扶筇翻倦鸟，岸帻送归云。病恼新凉夕，孤斟负十分。
晚霁独坐戏呈周元举刘希范许少伊同舍诸兄二首·其二
作者：张守
朝代：宋

疾风迴急雨，碧瓦散晴氛。
幽趣何人共，微吟得自闻。
扶笻翻倦鸟，岸帻送归云。
病恼新凉夕，孤斟负十分。
李似矩尚书挽词二首
作者：张守
朝代：宋

元礼清门有四龙，云孙远跨旧家风。持荷入侍声名早，仗钺宣威节制雄。晚岁独抛尘鞅外，高怀聊寄药炉中。堂堂玉树埋黄壤，何事凌烟欠此公。只今耆旧几晨星，又失三朝一老成。许国忠规关社稷，绝尘奇表照簪缨。秖应鼎里金丹就，无复廷中革履声。才大故难供世用，空馀拱木翳佳城。
李似矩尚书挽词二首·其一
作者：张守
朝代：宋
体裁：七言律诗

元礼清门有四龙，云孙远跨旧家风。持荷入侍声名早，仗钺宣威节制雄。晚岁独抛尘鞅外，高怀聊寄药炉中。堂堂玉树埋黄壤，何事凌烟欠此公。
李似矩尚书挽词二首·其二
作者：张守
朝代：宋

只今耆旧几晨星，又失三朝一老成。
许国忠规关社稷，绝尘奇表照簪缨。
秖应鼎裏金丹就，无復廷中革履声。
才大故难供世用，空余拱木翳佳城。
李似矩尚书挽词二首·其二
作者：张守
朝代：宋

只今耆旧几晨星，又失三朝一老成。许国忠规关社稷，绝尘奇表照簪缨。秖应鼎里金丹就，无复廷中革履声。才大故难供世用，空馀拱木翳佳城。
李汉老参政寄和文字韵诗次韵谢之
作者：张守
朝代：宋
体裁：七言律诗

高谊天涯日讲闻，欲趣函丈畏深文。佳言阻听霏霏屑，秀句欣披蔼蔼云。鸳序略同惭晚遇，銮坡并直记宵分。中朝多少登龙客，应拟沙堤御李君。
李道士惠诗次韵二首
作者：张守
朝代：宋

泽国秋霖涨渺瀰，天都久客厌驱驰。不辞短褐供莱戏，苦忆长头课楚词。帐望巾车陶靖节，浪闻推毂郑当时。此身长恐儒冠误，已愧当年学稼迟。秋空目断白云飞，过隙奔驹激箭驰。爱日王符空著论，悲秋宋玉漫徵词。问天拟决行藏计，择地犹难喜惧时。负郭傥容供旨味，穷年衡宇足栖迟。
李道士惠诗次韵二首·其一
作者：张守
朝代：宋

泽国秋霖涨渺瀰，天都久客厌驱驰。
不辞短褐供莱戏，苦忆长头课楚词。
帐望巾车陶靖节，浪闻推毂郑当时。
此身长恐儒冠误，已媿当年学稼迟。
李道士惠诗次韵二首·其一
作者：张守
朝代：宋

泽国秋霖涨渺瀰，天都久客厌驱驰。不辞短褐供莱戏，苦忆长头课楚词。帐望巾车陶靖节，浪闻推毂郑当时。此身长恐儒冠误，已愧当年学稼迟。
李道士惠诗次韵二首·其二
作者：张守
朝代：宋

秋空目断白云飞，过隙奔驹激箭驰。
爱日王符空着论，悲秋宋玉漫徴词。
问天拟决行藏计，择地犹难喜惧时。
负郭傥容供旨味，穷年衡宇足栖迟。
李道士惠诗次韵二首·其二
作者：张守
朝代：宋

秋空目断白云飞，过隙奔驹激箭驰。爱日王符空著论，悲秋宋玉漫徵词。问天拟决行藏计，择地犹难喜惧时。负郭傥容供旨味，穷年衡宇足栖迟。
来诗过有称誉再和
作者：张守
朝代：宋

任重非所胜，位高忧疾颠。归耕半顷秫，荣枯付樽前。来作江南牧，衰谢愧五贤。喜闻复故境，中兴颂周宣。贤能不复遗，纡馀定为妍。勿笑百僚尾，三署会须肩。
来诗过有称誉再和
作者：张守
朝代：宋

任重非所胜，位高忧疾颠。
归耕半顷秫，荣枯付樽前。
来作江南牧，衰谢愧五贤。
喜闻復故境，中兴颂周宣。
贤能不復遗，纡余定为妍。
勿笑百僚尾，三署会须肩。
桂斋
作者：张守
朝代：宋

月裏移根傍小斋，不惟收子看花开。
捣香筛辣归春瓮，凖拟高人胜士来。
桂斋
作者：张守
朝代：宋

月里移根傍小斋，不惟收子看花开。捣香筛辣归春瓮，准拟高人胜士来。
梦室
作者：张守
朝代：宋

笑取功名指顾间，归来心与倦云闲。闭关不作南柯想，睡起香凝金博山。
梦室
作者：张守
朝代：宋

笑取功名指顾间，归来心与倦云闲。
闭关不作南柯想，睡起香凝金愽山。
楚材出示汪廷俊唱和诗次韵
作者：张守
朝代：宋
体裁：七言律诗

大篇作者斗舂容，肯为明时叹不逢。通塞任分蜗两角，唱酬应秃兔千锋。光依日月从初载，名在蓬瀛第几重。联辔盍归廊庙去，支离容我受三钟。
次川字韵
作者：张守
朝代：宋

此生休问小行年，合抱遗经老玉川。处世长怀方外友，羡君今作地行仙。风尘京洛伤羁旅，云水江乡渺接连。归梦但随南雁去，懒追雕鹗上青天。
次川字韵
作者：张守
朝代：宋

此生休问小行年，合抱遗经老玉川。
处世长怀方外友，羡君今作地行僊。
风尘京洛伤羁旅，云水江乡渺接连。
归梦但随南雁去，懒追鵰鹗上青天。
次韵张煇惠诗三首
作者：张守
朝代：宋

诗邻可卜拟诛茅，好句人间见一毫。吟就钵声应未绝，流传纸价顿能高。谬成燕雀追黄鹄，已作蜻蜓避百劳。清夜月窗裁警句，霜梧风竹助萧骚。投老须营一把茅，晚亲珠玉看挥毫。赋牛绝敏惊曹植，刻鹄无成愧伯高。已放闲身栖寂寞，时凭佳句洗尘劳。喜逢载酒经过客，老去无心作反骚。老依背郭荫堂茅，寒夜微吟自削毫。羡子笔回霜气劲，惊人句与月魂高。极知蹇足追随苦，便觉长须走送劳。因识卢郎是佳器，定能痛饮诵离骚。
次韵张煇惠诗三首·其一
作者：张守
朝代：宋

诗邻可卜拟诛茅，好句人间见一毫。吟就钵声应未绝，流传纸价顿能高。谬成燕雀追黄鹄，已作蜻蜓避百劳。清夜月窗裁警句，霜梧风竹助萧骚。
次韵张煇惠诗三首·其三
作者：张守
朝代：宋

老依背郭荫堂茅，寒夜微吟自削毫。羡子笔回霜气劲，惊人句与月魂高。极知蹇足追随苦，便觉长须走送劳。因识卢郎是佳器，定能痛饮诵离骚。
次韵张辉惠诗三首·其一
作者：张守
朝代：宋

诗隣可卜拟诛茅，好句人间见一毫。
吟就钵声应未绝，流传纸价顿能高。
谬成燕雀追黄鹄，已作蜻蜓避百劳。
清夜月窗裁警句，霜梧风竹助萧骚。
次韵张辉惠诗三首·其三
作者：张守
朝代：宋

老依背郭荫堂茅，寒夜微吟自削毫。
羡子笔迴霜气劲，惊人句与月魂高。
极知蹇足追随苦，便觉长鬚走送劳。
因识卢郎是佳器，定能痛饮诵离骚。
次韵张辉惠诗三首·其二
作者：张守
朝代：宋
体裁：七言律诗

投老须营一把茅，晚亲珠玉看挥毫。赋牛绝敏惊曹植，刻鹄无成愧伯高。已放闲身栖寂寞，时凭佳句洗尘劳。喜逢载酒经过客，老去无心作反骚。
次韵曾天猷赠知宗赵端礼展钵诗
作者：张守
朝代：宋

几人能信见前因，满意肥甘豢色身。曾是鼎钟华贵胄，肯同瓶钵苦空人。招呼善友明初地，降伏心魔净六尘。翻笑花间沾醉客，空看高冢卧麒麟。
次韵曾天猷赠知宗赵端礼展钵诗
作者：张守
朝代：宋

几人能信见前因，满意肥甘豢色身。
曾是鼎钟华贵胄，肯同瓶钵苦空人。
招呼善友明初地，降伏心魔浄六尘。
翻笑花间霑醉客，空看高冢卧麒麟。
次韵李丞相园亭二首
作者：张守
朝代：宋

闲筑池亭古刹边，厌将勋业写凌烟。柳湖寄傲王摩诘，丹鼎怡神葛稚川。乐圣一尊浓琥珀，平戎三尺旧龙泉。一邱勿作淹留计，衮绣归时席夜前。疏泉斸石寄高怀，仙药名花取意栽。履道醉吟齐步武，平泉景物付云来。菰蒲雨洗双池净，松竹风传万壑哀。怪底茅斋频下榻，故时宾客满翘材。
次韵李丞相园亭二首·其一
作者：张守
朝代：宋

闲筑池亭古刹边，厌将勋业写凌烟。柳湖寄傲王摩诘，丹鼎怡神葛稚川。乐圣一尊浓琥珀，平戎三尺旧龙泉。一邱勿作淹留计，衮绣归时席夜前。
次韵李丞相园亭二首·其一
作者：张守
朝代：宋

闲筑池亭古刹边，厌将勲业写凌烟。
柳湖寄傲王摩诘，丹鼎怡神葛稚川。
乐圣一尊浓琥珀，平戎三尺旧龙泉。
一邱勿作淹留计，衮绣归时席夜前。
次韵李丞相园亭二首·其二
作者：张守
朝代：宋
体裁：七言律诗

疏泉斸石寄高怀，仙药名花取意栽。履道醉吟齐步武，平泉景物付云来。菰蒲雨洗双池净，松竹风传万壑哀。怪底茅斋频下榻，故时宾客满翘材。
次韵范寥孟冬大阅之什
作者：张守
朝代：宋

承平不用卫与英，赤子频弄潢池兵。猰㺄向恃七闽险，彗孛欲翳三辰明。吾皇南顾念凋瘵，旧臣虽老堪一行。奉诏褰帷问疮痏，一意摩拊无他营。尔来松溪扫遗孽，卒岁不复枹鼓鸣。九农丰登四郊静，孟冬大阅张军声。摩天金鼓动霜晓，井钺色正参旗横。羽箭犀利七札薄，铁骑驰突一鸟轻。战士人人逞骁俊，猛将一一怀忠精。吾军如此粗可用，纵有绿林何足平。独公之家雄洛京，人物接武多名卿。天涯邂逅见典刑，岂止一善宜盱衡。胸中韬钤想馀事，笔下文采常知名。登场纵观重感慨，那得万骑听使令。通和强敌固下策，自古三王犹有征。得君耆艾将神武，定看却敌贤长城。
次韵范寥孟冬大阅之什
作者：张守
朝代：宋

承平不用卫与英，赤子频弄潢池兵。
猰貐向恃七闽险，彗孛欲翳三辰明。
吾皇南顾念凋瘵，旧臣虽老堪一行。
奉诏褰帷问疮痏，一意摩拊无他营。
尔来松溪扫遗孽，卒岁不復枹鼓鸣。
九农丰登四郊静，孟冬大阅张军声。
摩天金鼓动霜晓，井钺色正参旗横。
羽箭犀利七札薄，铁骑驰突一鸟轻。
战士人人逞骁儁，猛将一一怀忠精。
吾军如此粗可用，纵有绿林何足平。
独公之家雄洛京，人物接武多名卿。
天涯邂逅见典刑，岂止一善宜盱衡。
胸中韬钤想余事，笔下文采常知名。
登塲纵观重感慨，那得万骑听使令。
通和强敌固下策，自古三王犹有征。
得君耆艾将神武，定看却敌贤长城。
汴上小雨复霁
作者：张守
朝代：宋

堤沙不起润如酥，坐看飞云自卷舒。麦陇人闲牛舐犊，柳陂波浅鹭窥鱼。残花糁径东风后，碧草粘天暮雨初。分付荣枯蜗两角，浊醪青杏送春馀。
汴上小雨復霁
作者：张守
朝代：宋

堤沙不起润如酥，坐看飞云自卷舒。
麦陇人闲牛舐犊，柳陂波浅鹭窥鱼。
残花糁径东风后，碧草粘天暮雨初。
分付荣枯蜗两角，浊醪青杏送春余。
洪庆善提刑罢官过建康惠诗和答
作者：张守
朝代：宋

若人儒林秀，俊声自孩提。
振鬛日千里，众眼惊月题。
盍登要路津，献纳苏黔黎。
聊乘使者车，枳棘非鸾栖。
戢翼下吴会，客路秋风凄。
弭帆江之濵，归梦先苕溪。
寄傲水南北，忘怀玉东西。
况乃味禅悦，已知昔途迷。
坐笑老婆禅，杖拂劳提撕。
祗应浩然气，中宵吐虹霓。
功名傥来遇，未免云衢跻。
秖今宠辱际，渊澄看旋鲵。
龙钟秣陵守，短髪那胜箆。
邂逅见亹亹，野鹤羞凡鷄。
言句谢筌栰，未易穷端倪。
归来见詹尹，宁復问突梯。
洪庆善提刑罢官过建康惠诗和答
作者：张守
朝代：宋

若人儒林秀，俊声自孩提。振鬣日千里，众眼惊月题。盍登要路津，献纳苏黔黎。聊乘使者车，枳棘非鸾栖。戢翼下吴会，客路秋风凄。弭帆江之滨，归梦先苕溪。寄傲水南北，忘怀玉东西。况乃味禅悦，已知昔途迷。坐笑老婆禅，杖拂劳提撕。祗应浩然气，中宵吐虹霓。功名傥来遇，未免云衢跻。秖今宠辱际，渊澄看旋鲵。龙钟秣陵守，短发那胜篦。邂逅见亹亹，野鹤羞凡鸡。言句谢筌筏，未易穷端倪。归来见詹尹，宁复问突梯。
游凤池寺
作者：张守
朝代：宋

凤去池荒今几年，碧梧翠竹故依然。
鸣檐流水涓涓下，排闼羣山衮衮前。
幸有清风继莲社，不堪斜日近虞渊。
归途满眼春耕了，劝课无功愧力田。
游凤池寺
作者：张守
朝代：宋

凤去池荒今几年，碧梧翠竹故依然。鸣檐流水涓涓下，排闼群山衮衮前。幸有清风继莲社，不堪斜日近虞渊。归途满眼春耕了，劝课无功愧力田。
澄怀庵
作者：张守
朝代：宋

忆昨避寇乱，与君连一墙。别来几寒暑，杳如参与商。君与丧乱际，徜徉水云乡。十年林下梦，不到声利场。结庵劣容膝，不为大盗藏。此怀那须澄，已作冰雪凉。花竹供四时，饮水乐未央。何当谢尘鞅，解缨濯沧浪。
澄怀庵
作者：张守
朝代：宋

忆昨避寇乱，与君连一墻。
别来几寒暑，杳如参与商。
君与丧乱际，徜徉水云乡。
十年林下梦，不到声利塲。
结庵劣容膝，不为大盗藏。
此怀那须澄，已作冰雪凉。
花竹供四时，饮水乐未央。
何当谢尘鞅，解缨濯沧浪。
独夜耿耿至旦蚤作偶书
作者：张守
朝代：宋

久客迷岁月，劳生念斗升。寒侵风卷幔，夜静月窥灯。暗穴鸣饥鼠，晨窗上冻蝇。起来看镜懒，种种发鬅鬙。
独夜耿耿至旦蚤作偶书
作者：张守
朝代：宋

久客迷岁月，劳生念斗升。
寒侵风卷幔，夜静月窥灯。
暗穴鸣饥鼠，晨窗上冻蝇。
起来看镜懒，种种髪鬅鬙。
王承可再示次韵
作者：张守
朝代：宋
体裁：七言律诗

为寮东越肯忘年，南越相逢两皓然。杜守谬容居召后，杨文那敢在王前。谁能狡兔营三窟，深羡神龙袭九渊。便合从公下吴会，济时无术拟求田。
王承可惠官字韵诗次韵二首
作者：张守
朝代：宋

才疏空许国，老去漫为官。长病同玄晏，多言愧懒残。归心随赣水，愁眼望桑乾。自笑发如鹤，羞看镜里鸾。昔年留建业，授馆厕嘉宾。忝窃惭高位，淹留有故人。相逢青鬓在，谁信白头新。晚岁良田熟，东阿岂漫云。
王承可惠官字韵诗次韵二首·其一
作者：张守
朝代：宋

才疏空许国，老去漫为官。长病同玄晏，多言愧懒残。归心随赣水，愁眼望桑乾。自笑发如鹤，羞看镜里鸾。
王承可惠官字韵诗次韵二首·其一
作者：张守
朝代：宋

才疏空许国，老去漫为官。
长病同玄晏，多言愧懒残。
归心随赣水，愁眼望桑干。
自笑髪如鹤，羞看镜裏鸾。
王承可惠官字韵诗次韵二首·其二
作者：张守
朝代：宋
体裁：五言律诗

昔年留建业，授馆厕嘉宾。忝窃惭高位，淹留有故人。相逢青鬓在，谁信白头新。晚岁良田熟，东阿岂漫云。
睡起戏书呈葛鲁卿席大光周举同舍诸兄
作者：张守
朝代：宋

午梦初残日未西，人情节物睡偏宜。
花开花落纷无定，春到春归漫不知。
香缕细萦环堵室，槐阴清翳一枰棊。
此间粗有超然处，雕琢天真却坐诗。
睡起戏书呈葛鲁卿席大光周举同舍诸兄
作者：张守
朝代：宋

午梦初残日未西，人情节物睡偏宜。花开花落纷无定，春到春归漫不知。香缕细萦环堵室，槐阴清翳一枰棋。此间粗有超然处，雕琢天真却坐诗。
秦楚材和六一先生秋怀因次韵送别
作者：张守
朝代：宋
体裁：古风

抱衅久羸瘠，兀若槁木枝。别离故作恶，未别意已悽。况此清商时，木落水潦归。舣舟话心曲，未了舟欲移。借问何匆匆，直恐违官期。念此登临意，何止骚人悲。子行不可留，子鬓殊未衰。痛饮置人事，江上鲈鱼肥。
竹亭诗和韵
作者：张守
朝代：宋
体裁：七言绝句

直上烟霄碧玉抽，静摇月露冷光浮。堂堂劲节冰霜后，元老如今有壮猷。
绍兴丁已以大礼馆客恩奏族叔祖有诗见戏次韵和答二首
作者：张守
朝代：宋

少室山中计已成，卧看朝市等蝇营。对门山雪惟诗思，过眼秋云即宦情。长恐搢绅嘲捷径，勿缘升斗诮虚名。翁看肉食颜如甲，何似村醪一笑赪。衣冠相望两卿家，列鼎当年办咄嗟。后裔不应犹短褐，除书未怕失丹砂。恩光漫欲沾宗族，品秩何劳问等差。莫笑青衫同画饼，也胜辛苦踏槐花。
绍兴丁已以大礼馆客恩奏族叔祖有诗见戏次韵和答二首·其二
作者：张守
朝代：宋

衣冠相望两卿家，列鼎当年办咄嗟。
后裔不应犹短褐，除书未怕失丹砂。
恩光漫欲霑宗族，品秩何劳问等差。
莫笑青衫同画饼，也胜辛苦踏槐花。
绍兴丁巳以大礼馆客恩奏族叔祖有诗见戏次韵和答二首·其一
作者：张守
朝代：宋
体裁：七言律诗

少室山中计已成，卧看朝市等蝇营。对门山雪惟诗思，过眼秋云即宦情。长恐搢绅嘲捷径，勿缘升斗诮虚名。翁看肉食颜如甲，何似村醪一笑赪。
绍兴丁巳以大礼馆客恩奏族叔祖有诗见戏次韵和答二首·其二
作者：张守
朝代：宋
体裁：七言律诗

衣冠相望两卿家，列鼎当年办咄嗟。后裔不应犹短褐，除书未怕失丹砂。恩光漫欲沾宗族，品秩何劳问等差。莫笑青衫同画饼，也胜辛苦踏槐花。
罢酒
作者：张守
朝代：宋

罢酒寻花涉断矶，颠跻犹復强褰衣。
可怜醉眼无分别，却把傍边柳折归。
胡已茂端明同年挽词
作者：张守
朝代：宋

孝友终身笃，词章一世英。艰难扈行在，憔悴老承明。归院花塼影，趋朝革履声。一麾随逝水，尘迹想平生。道德文恭并，才猷修简亲。中庸汉伯始，清献晋平春。望袭高华胄，身终侍从臣。不谐三老约，华屋穗帷新。
胡已茂端明同年挽词·其一
作者：张守
朝代：宋
体裁：五言律诗

孝友终身笃，词章一世英。艰难扈行在，憔悴老承明。归院花塼影，趋朝革履声。一麾随逝水，尘迹想平生。
胡已茂端明同年挽词·其二
作者：张守
朝代：宋

道德文恭并，才猷修简亲。中庸汉伯始，清献晋平春。望袭高华胄，身终侍从臣。不谐三老约，华屋穗帷新。
胡已茂端明同年挽词·其二
作者：张守
朝代：宋
体裁：五言律诗

道德文恭并，才猷修简亲。中庸汉伯始，清献晋平春。望袭高华胄，身终侍从臣。不谐三老约，华屋繐帷新。
胡进彦挽词
作者：张守
朝代：宋

剸烦余刃发硎刀，使节藩符久漫劳。
腰绶六朝知寿考，悬车一纪足清高。
光阴不用悲驹隙，温凊无违有凤毛。
晚缀葭莩公已病，送行无路首空搔。
胡进彦挽词
作者：张守
朝代：宋

剸烦馀刃发硎刀，使节藩符久漫劳。腰绶六朝知寿考，悬车一纪足清高。光阴不用悲驹隙，温凊无违有凤毛。晚缀葭莩公已病，送行无路首空搔。
舍弟寄和送行诗有倦游之叹因勉之
作者：张守
朝代：宋
体裁：七言律诗

几年头角翳蒿莱，今日宁辞尽一杯。好向明时聊自试，莫缘荒径忆归来。白头休叹从人后，青眼多应为汝开。老去岂堪频作恶，风帆目断首空回。
花坞
作者：张守
朝代：宋
体裁：七言绝句

意匠潜符造物工，笑谈花坞出榛丛。风条日萼随时看，须信春藏指掌中。
获从枢密徐公游者累月虽接名理不敢言诗念挥斤般郢之门古人所诮也日者恶语流传不图彻听过蒙奖誉形之篇什辄复次韵叙谢
作者：张守
朝代：宋

诗坛推宿将，一诺重千金。长怯雷门过，惟堪泽畔吟。数篇真漫兴，三叹沗知音。佳句如传法，慇勤慰夙心。
获从枢密徐公游者累月虽接名理不敢言诗念挥斤般郢之门古人所诮也日者恶语流传不图彻听过蒙奬誉形之篇什辄復次韵叙谢
作者：张守
朝代：宋

诗坛推宿将，一诺重千金。
长怯雷门过，惟堪泽畔吟。
数篇真漫兴，三叹沗知音。
佳句如传法，慇懃慰夙心。
菖蒲涧
作者：张守
朝代：宋

蟠根带石傲年芳，秋雨春风拂水长。不用引年劳服食，相公勋业似汾阳。
菖蒲涧
作者：张守
朝代：宋

蟠根带石傲年芳，秋雨春风拂水长。
不用引年劳服食，相公勲业似汾阳。
被召赴经筵途中偶成
作者：张守
朝代：宋
体裁：七言律诗

度岭三年叹陆沉，一抛城市洗尘襟。雷霆激石泉声怒，烟雨埋云树色深。食肉向无编贝齿，忧时空有未灰心。露门劝讲高华地，倦鸟终当返故林。
谢孙仲益察院借示诗卷
作者：张守
朝代：宋

客游跨两春，胸次饱尘滓。无人抉河汉，为我一浣洗。故人富清制，放笔如翻水。此间渺无津，滂沛到笔底。长须遣大轴，光彩照窗几。我时食对案，惊喜失箸匕。风雅间何阔，稍复闻正始。涤除尘想灭，肝肺挹清泚。早年上金闺，气劘诸彦垒。风斤运无旁，四座羞血指。骎骎跨骢马，奔轮不容柅。负大难为力，得坎聊复止。熙辰崇盛典，润色待东里。风云吐愤郁，事业振奇伟。馀暇赋天台，金声追祖祢。
谢孙仲益察院借示诗卷
作者：张守
朝代：宋

客游跨两春，胸次饱尘滓。
无人抉河汉，为我一浣洗。
故人富清制，放笔如翻水。
此间渺无津，滂沛到笔底。
长鬚遣大轴，光彩照窗几。
我时食对案，惊喜失筯匕。
风雅间何阔，稍復闻正始。
涤除尘想灭，肝肺挹清泚。
早年上金闺，气劘诸彦垒。
风斤运无旁，四座羞血指。
骎骎跨骢马，奔轮不容柅。
负大难为力，得坎聊復止。
熙辰崇盛典，润色待东里。
风云吐愤郁，事业振奇伟。
余暇赋天台，金声追祖祢。
豫章离济江亭
作者：张守
朝代：宋
体裁：七言律诗

拟上篮舆趁晓晴，不妨小立听江声。青山合处江疑断，野渡喧时潮欲平。雨脚又从天际起，霜毛偏傍镜边明。绿林未静烦宵旰，敢为龙钟叹远行。
贵溪道中寄信州夏蒙夫使君
作者：张守
朝代：宋

薄晚雪逾密，助寒风更颠。长涂客衣薄，仆马僵不前。绿林轸玉食，渠敢叹独贤。行喜见故人，羁怀得披宣。冰花散渺莽，玉树争清妍。遥知坐啸馀，铃斋耸吟肩。
贵溪道中寄信州夏蒙夫使君
作者：张守
朝代：宋

薄晚雪逾密，助寒风更颠。
长涂客衣薄，仆马僵不前。
绿林轸玉食，渠敢嘆独贤。
行喜见故人，羁怀得披宣。
冰花散渺莽，玉树争清妍。
遥知坐啸余，铃斋耸吟肩。
赵约不远千里命驾相过中道寄示三诗姑和答一篇
作者：张守
朝代：宋

霅水论交今有谁，两翁华发映朝衣。功名晼晚君流落，衰病栖迟我倦飞。叔夜相思能肯顾，子猷乘兴却言归。人生动是参商别，三复清诗对落晖。
赵约不远千里命驾相过中道寄示三诗姑和答一篇
作者：张守
朝代：宋

霅水论交今有谁，两翁华髪映朝衣。
功名晼晚君流落，衰病栖迟我倦飞。
叔夜相思能肯顾，子猷乘兴却言归。
人生动是参商别，三復清诗对落晖。
送仲并倅湖州
作者：张守
朝代：宋
体裁：七言律诗

佳丽江山得共游，一时宾主亦风流。鸟飞鱼泳青油幕，虎踞龙盘白鹭洲。坐席未温俄告别，题舆催上莫淹留。苕溪尺五烟霄近，入手功名不自由。
送客
作者：张守
朝代：宋

南渡登舟即水仙，西垣有客思悠然。因君相问为官意，不买毗陵附郭田。
送客
作者：张守
朝代：宋

南渡登舟即水仙，西垣有客思悠然。
因君相问为官意，不买毘陵附郭田。
送德远枢密初召赴经筵
作者：张守
朝代：宋

长驱敌骑傍淮淝，又是忠贤许国时。
扶义东吴回日毂，宣威西蜀正参旗。
暂逢贝锦辞黄阁，却续金华上赤墀。
联事乌台余病骨，仰看麟阁写英姿。
送德远枢密初召赴经筵
作者：张守
朝代：宋

长驱敌骑傍淮淝，又是忠贤许国时。扶义东吴回日毂，宣威西蜀正参旗。暂逢贝锦辞黄阁，却续金华上赤墀。联事乌台馀病骨，仰看麟阁写英姿。
送提刑刘峤解印还朝
作者：张守
朝代：宋

老怀欲别已辛酸，再岁周旋瞬息间。谁遣暮潮催两桨，却应清梦挂三山。功名不许淹行色，谈话何时复解颜。鹓鹭行间如借问，为言衰谢合投闲。
送提刑刘峤解印还朝
作者：张守
朝代：宋

老怀欲别已辛酸，再岁周旋瞬息间。
谁遣暮潮催两桨，却应清梦挂三山。
功名不许淹行色，谈话何时復解颜。
鹓鹭行间如借问，为言衰谢合投闲。
送提刑刘峤解印还朝二首
作者：张守
朝代：宋

赠君吉水麝煤之玄玉，毗陵兔颖之毛锥。玄玉磨研胜点漆，毛锥挥洒如印泥。增光缠龙之大字，焕发吐凤之英词。玉旒光边借前箸，便好再勒中兴碑。赠君西蜀卫生之药，南台送别之诗。药驱阴邪保真气，诗叙平昔同襟期。愿言加餐锡难老，念兹分袂送将归。时有平安寄来雁，慰我别后长相思。
送提刑刘峤解印还朝二首·其一
作者：张守
朝代：宋

赠君吉水麝煤之玄玉，毗陵兔颖之毛锥。
玄玉磨研胜点漆，毛锥挥洒如印泥。
增光纒龙之大字，焕发吐凤之英词。
玉旒光邉借前箸，便好再勒中兴碑。
送提刑刘峤解印还朝二首·其一
作者：张守
朝代：宋

赠君吉水麝煤之玄玉，毗陵兔颖之毛锥。玄玉磨研胜点漆，毛锥挥洒如印泥。增光缠龙之大字，焕发吐凤之英词。玉旒光边借前箸，便好再勒中兴碑。
送提刑刘峤解印还朝二首·其二
作者：张守
朝代：宋
体裁：古风

赠君西蜀卫生之药，南台送别之诗。药驱阴邪保真气，诗叙平昔同襟期。愿言加餐锡难老，念兹分袂送将归。时有平安寄来雁，慰我别后长相思。
送秦楚材使高丽
作者：张守
朝代：宋

齑盐太学鬓先秋，乘兴聊为漫汗游。戏把汉旌行绝域，不因邛竹取封侯。波神侑饮鲸翻鲙，海雨催诗蜃吐楼。不独鸡林传好句，会看弭楫上瀛洲。
送秦楚材使高丽二首·其一
作者：张守
朝代：宋

虀盐太学鬓先秋，乘兴聊为漫汗游。
戏把汉旌行绝域，不因卭竹取封侯。
波神侑饮鲸翻鲙，海雨催诗蜃吐楼。
不独鷄林传好句，会看弭檝上瀛洲。
送秦楚材使高丽二首·其二
作者：张守
朝代：宋

学士风流异域传，几航云海使南天。
不因名动五千里，岂见文高二百年。
贡外别题求妙札，锦中翻様织新篇。
淹留却恨鸳行旧，不得飞觞驻跸前。
野饮
作者：张守
朝代：宋
体裁：五言律诗

斜日明官柳，飞红缀客衣。隔林莺对语，掠水燕争飞。野饮聊排闷，羁怀得解围。言归归未可，今昨两俱非。
雨中复惠诗仍次前韵
作者：张守
朝代：宋

性灵陶冶赖遗篇，秋水愁看灌百川。索米谁怜身是客，餐霞还恨骨非仙。鸟惊急雨来还去，云敌冲风断复连。好句时时慰愁绝，仰惭高义薄云天。
雨中復惠诗仍次前韵
作者：张守
朝代：宋

性灵陶冶赖遗篇，秋水愁看灌百川。
索米谁怜身是客，餐霞还恨骨非仙。
鸟惊急雨来还去，云敌衝风断復连。
好句时时慰愁绝，仰惭高义薄云天。
题崔悫画
作者：张守
朝代：宋
体裁：七言绝句

风折枯荷芦苇秋，萧萧鸂鶒上沙洲。关心满眼江湖趣，何日扁舟得自由。
题明皇联镳图
作者：张守
朝代：宋

风流谁复似三郎，并辔春风辇路香。漫说宫中行乐秘，画图千古记兴亡。
题明皇联镳图
作者：张守
朝代：宋

风流谁復似三郎，并辔春风辇路香。
漫说宫中行乐秘，画图千古记兴亡。
题洗心亭次韵
作者：张守
朝代：宋
体裁：七言律诗

不贮闲愁学子山，此心分付水云间。临池罢钓鱼同乐，隐几忘机鹤伴闲。为喜经台依绝境，故安禅榻面孱颜。洪崖仙事皆陈迹，戏说遗巾笑李寰。
题润公看经室
作者：张守
朝代：宋

润公看经室，山气翠霏霏。
花雨当轩堕，松云入座飞。
凿池泉绕溜，采木露沾衣。
欲觅三山石，空惭心赏违。
题润公看经室
作者：张守
朝代：宋

润公看经室，山气翠霏霏。花雨当轩堕，松云入座飞。凿池泉绕霤，采木露沾衣。欲觅三山石，空惭心赏违。
题王岩起乐斋
作者：张守
朝代：宋
体裁：古风

静者悦山林，夸者慕钟鼎。人生各有适，所乐滞一境。王郎超世姿，名教得深省。穷通付风雨，一笑万累屏。闲居秖蔬水，开卷味自永。从事虽贤劳，游刃失綮肯。此心故休休，阅世徒耿耿。开轩理松菊，留客办果茗。得趣地自偏，无尘句尤警。他年观出处，廊庙即箕颍。
题画
作者：张守
朝代：宋

二松偃盖势曲拳，二松疏干凌风烟。霜姿舒卷全于天，笑看草木争春妍。杖藜谁子行蹁跹，欲渡略彴回溪船。令我清梦归林泉，漳江流驶行可沿。
题画
作者：张守
朝代：宋

二松偃盖势曲拳，二松疏干凌风烟。
霜姿舒卷全于天，笑看草木争春妍。
杖藜谁子行蹁蹮，欲渡略彴迴溪船。
令我清梦归林泉，漳江流驶行可沿。
题舍弟舒啸亭
作者：张守
朝代：宋

不羡高门联甲乙，欲傍林泉老蓬荜。田间筑室路三杈，亭子荫茅檐四出。春霖竹牖上蜗牛，夏夜藜床吟蟋蟀。茅亭虽小容舒啸，丘壑胸中故超轶。晨窗晚径足披风，细柳修篁长障日。闭关已作柴桑趣，况有腴田供种秫。客来共醉瓮头春，长啸一声百忧失。遥想妖氛缠象魏，忍见风尘侵警跸。勿忧苏门真避世，要似武侯时抱膝。我纡郡绂病且衰，欲报君恩老无术。簪裳未觉柴栅殊，鼓吹殆与池蛙一。簿领几回迷老眼，况复伸眉纵狂率。已惭成瑨功曹谚，空忆刘琨胡骑逸。遐想东皋落成处，欲往从之足双桎。梦君琢句俯清流，春草池塘到诗律。便应投绂赋归来，肯待子平婚嫁毕。
题舍弟舒啸亭
作者：张守
朝代：宋

不羡高门聫甲乙，欲傍林泉老蓬荜。
田间筑室路三杈，亭子荫茅檐四出。
春霖竹牖上蜗牛，夏夜藜床吟蟋蟀。
茅亭虽小容舒啸，丘壑胸中故超轶。
晨窗晚径足披风，细柳修篁长障日。
闭关已作柴桑趣，况有腴田供种秫。
客来共醉瓮头春，长啸一声百忧失。
遥想妖氛纒象魏，忍见风尘侵警跸。
勿忧苏门真避世，要似武侯时抱膝。
我纡郡绂病且衰，欲报君恩老无术。
簪裳未觉柴栅殊，鼓吹殆与池蛙一。
簿领几回迷老眼，况復伸眉纵狂率。
已惭成瑨功曹谚，空忆刘琨胡骑逸。
遐想东皋落成处，欲往从之足双桎。
梦君琢句俯清流，春草池塘到诗律。
便应投绂赋归来，肯待子平婚嫁毕。
题荔枝亭
作者：张守
朝代：宋
体裁：七言绝句

色味清香美莫名，更怜圆树碧亭亭。结根得所天然胜，为对三台第一星。
题闾丘氏巢凤亭以其子登科胡茂老名之
作者：张守
朝代：宋

令君命卿家，一经世遗子。煌煌丹桂枝，寂寞踰五纪。朅来山水县，辟馆贮书史。竹梧森翠碧，鸾鹄自停峙。翩翩丹穴雏，一鸣惊众耳。綷羽览辉翔，百鸟各披靡。英姿凌云气，玉颊编贝齿。唾手取青毡，父老为惊喜。宁无英妙年，亦或拾青紫。上堂拜重庆，此事世无比。勉哉尊所闻，烟霄千万里。五斗暂折腰，百鍊无绕指。矫翼仪舜韶，作瑞明光里。来者玩兹亭，甘棠同勿毁。
题闾丘氏巢凤亭以其子登科胡茂老名之
作者：张守
朝代：宋

令君命卿家，一经世遗子。
煌煌丹桂枝，寂寞踰五纪。
朅来山水县，闢馆贮书史。
竹梧森翠碧，鸾鹄自停峙。
翩翩丹穴雏，一鸣惊众耳。
綷羽览辉翔，百鸟各披靡。
英姿凌云气，玉颊编贝齿。
唾手取青氊，父老为惊喜。
宁无英妙年，亦或拾青紫。
上堂拜重庆，此事世无比。
勉哉尊所闻，烟霄千万里。
五斗暂折腰，百錬无绕指。
矫翼仪舜韶，作瑞明光裏。
来者玩兹亭，甘棠同勿毁。
鱼乐亭
作者：张守
朝代：宋
体裁：古风

乃公倦经纶，结□俯沧浪。风波不到处，修鳞自徜祥。一与芳饵辞，此乐殊未央。借问那得知，吾人亦相忘。
延福寺
作者：张守质
朝代：宋

步入禅关一径赊，摄衣登眺夕阳斜。金溪碧落千条练，紫塔光涵五色霞。月系扁舟渔火渡，风清古碣隐君家。游人亦卧东山麓，醉倚烟萝学种瓜。
延福寺
作者：张守质
朝代：宋

步入禅关一径赊，摄衣登眺夕阳斜。
金溪碧落千条练，紫塔光涵五色霞。
月繫扁舟渔火渡，风清古碣隠君家。
游人亦卧东山麓，醉倚烟萝学种瓜。
题灵龟洞
作者：张安修
朝代：宋

何年六丁驱霹雳，苍龙惊起穿崖石。
拏雷掣电卷波涛，来与真仙分窟宅。
上崖窅深如侧瓮，下崖谽谺如空洞。
不知泉脉从何来，百面鼙鼓长汹涌。
大灵闯首浮中流，背隠八卦开双眸。
似闻夏潦不能没，疑有神仙司诸幽。
我曾雁荡观龙鼻，半日纔通涓滴水。
岂如六月散甘霖，灵泉滚滚无穷已。
惜哉埋没荒烟中，车马来稀三迭重。
若教遗向飞来峰，龙井冷泉皆下风。